cyanic-selkie/wikianc huggingface dataset:
ನಿಗೆಲ್ಲ ಲಾಸನ್
ಆರಂಭಿಕ ಕಾರ್ಯ
ದಿ ಸಂಡೇ ಟೈಮ್ಸ್ ನಲ್ಲಿ ತನ್ನ ಕೆಲಸ ಪೂರ್ಣಗೊಳಿಸಿದ ನಂತರ, "ತಾನು ತಪ್ಪು ದಾರಿಯಲ್ಲಿದ್ದೇನೆಂಬುದರ ಅರಿವಾದಾಗ ಲಾಸನ್ ಸ್ವತಂತ್ರ ಬರಹದ ವೃತ್ತಿ ಜೀವನದ ಕಡೆಗೆ ಗಮನ ಹರಿಸಿದಳು. ಚಿಂತನೆಗಿಂತ ಚಿಂತೆಗೆ ಒತ್ತುಕೊಡುವ ಕೆಲಸವನ್ನು ಮಾಡಲು ನನಗೆ ಇಷ್ಟವಿಲ್ಲ ". ಯುನೈಟೈಡ್ ಕಿಂಗ್ಡಮ್ ನಲ್ಲಿ ದಿ ಡೈಲಿ ಟೆಲಿಗ್ರಾಫ್, ದಿ ಈವ್ ನಿಂಗ್ ಸ್ಟಾಂಡರ್ಡ್ , ದಿ ಆಬ್ಸರ್ವರ್ ಪತ್ರಿಕೆಗಳಿಗಾಗಿ ಬರೆದಿದ್ದಾಳೆ. ವೋಗ್ ಪತ್ರಿಕೆಗಾಗಿ ಆಹಾರ ಅಂಕಣವನ್ನು ಬರೆದಿದ್ದಾಳೆ. ಅಲ್ಲದೇ ದಿ ಟೈಮ್ಸ್ ಮ್ಯಾಗಜೀನ್ ಗಾಗಿ ಸೌಂದರ್ಯದ ವಿಷಯವನ್ನಾಧರಿಸಿದ ಅಂಕಣ ಬರೆದಿದ್ದಾಳೆ, ಅಲ್ಲದೇ ಅಮೇರಿಕ ಸಂಯುಕ್ತ ಸಂಸ್ಥಾನದಲ್ಲಿ ಗೌರ್ಮೆಟ್  ಹಾಗು ಬಾನ್ ಅಪೆಟೈಟ್  ಗಳ ಜೊತೆ ಕಾರ್ಯವಿರ್ವಹಿಸಿದ್ದಾಳೆ. 1995 ರಲ್ಲಿ ಟಾಕ್ ರೇಡಿಯೊನಲ್ಲಿ ಎರಡು ವಾರಗಳ ಕಾಲ ಕೆಲಸ ಮಾಡಿದ ನಂತರ, ಆಕೆ ತನ್ನ ಕೆಲಸ ಮುಗಿದ ನಂತರ ಇನ್ನೂ ಇಲ್ಲಿ ಮುಂದುವರೆಯ ಬೇಕಿಲ್ಲವೆಂಬುದು "ಸಾಮಾನ್ಯ ಪ್ರಜ್ಞೆ"ಯಾಗಿದೆ ಎಂಬ ಹೇಳಿಕೆಯನ್ನು ನೀಡಿದ್ದರಿಂದ ರೇಡಿಯೊ ಕಾರ್ಯಕ್ರಮದ ಮೂಲಕ ಆಕೆ ತನ್ನ ವೈಯಕ್ತಿಕ ವಹಿವಾಟಿಗೆ ಕುಮ್ಮಕ್ಕು ನೀಡಿದಳು ಎಂಬ ಕಾರಣಕ್ಕೆ ಅವಳನ್ನು ಕೆಲಸದಿಂದ ತೆಗೆದುಹಾಕಲಾಯಿತು.
1998–2002: ಪಾಕಶಾಸ್ತ್ರದ ಬರಹ ಹಾಗು ನಿಗೆಲ್ಲ ಬೈಟ್ಸ್ (ವಿವರಗಳು)
ಅಡುಗೆ ಮಾಡುವುದನ್ನು ಇಷ್ಟಪಡುತ್ತಿದ್ದ ತಾಯಿಯ ಜೊತೆಯಲ್ಲಿ ಲಾಸನ್ ಬಾಲ್ಯದಿಂದಲೇ ಅಡುಗೆ ಮಾಡುವಂತಹ ಕಲೆಯನ್ನು ಕರಗತ ಮಾಡಿಕೊಂಡಿದ್ದಳು,. ಒಂದು ರಾತ್ರಿಭೋಜನ ಕೂಟದಲ್ಲಿ ಸರಿಯಾಗಿ ತಯಾರಿಸದ ಕ್ರೀಂ ಕಾರ್ಮೆಲ್ ಅನ್ನು ತಿಂದ ನಂತರ  ಲಾಸನ್ ಗೆ ಪಾಕಶಾಸ್ತ್ರದ ಬಗ್ಗೆ ಪುಸ್ತಕ ಬರೆಯುವ ಅಲೋಚನೆ ಮೂಡಿತು. ತರುವಾಯ 1998 ರಲ್ಲಿ ಹೌ ಟು ಈಟ್ ಪುಸ್ತಕವನ್ನು ಬರೆದಳು. ಈ ಪುಸ್ತಕದಲ್ಲಿ ಅಡುಗೆ ಮಾಡಲು ಹಾಗು ಸಮಯವನ್ನು ಉಳಿಸಲು ಬೇಕಾದ ಸೂಚನೆಗಳನ್ನು ನೀಡಲಾಗಿತ್ತು. ಈ ಪುಸ್ತಕ ಪ್ರಖ್ಯಾತವಾಯಿತು ಅಲ್ಲದೇ UKಯಲ್ಲಿ ಇದರ 300,000 ಪ್ರತಿಗಳು ಮಾರಾಟವಾದವು; ದಿ ಸಂಡೇ ಟೆಲಿಗ್ರಾಫ್  ಇದರ ಬಗ್ಗೆ  "ಈ ಶತಮಾನದಲ್ಲಿ ಪ್ರಕಟಿಸಲಾಗಿರುವ ಅತ್ಯಂತ ಅಮೂಲ್ಯವಾದ ಪಾಕಶಾಸ್ತ್ರದ ಮಾರ್ಗದರ್ಶಕವಾಗಿದೆ".
ನಂತರ ಲಾಸನ್ 2000ದಲ್ಲಿ ಹೌ ಟು ಬಿ ಅ ಡೋಮ್ಯಾಸ್ಟಿಕ್ ಗಾಡಿಸ್  ಎಂಬ ಪುಸ್ತಕವನ್ನು ಬರೆದಳು.ಈ ಪುಸ್ತಕ ಬೇಕಿಂಗ್ (ಬ್ರೆಡ್ ಬೇಯಿಸುವುದು) ನ ಬಗ್ಗೆ ಹೆಚ್ಚು ಪ್ರಾಮುಖ್ಯತೆ ನೀಡಿದೆ. ಅಲ್ಲದೇ ಹೆಚ್ಚು ಮಾರಾಟವಾಗಿದೆ ಪುಸ್ತಕದ ಬಗ್ಗೆ ಹಾಗು ಲಾಸನ್ ಳ ಬರಹದ ಬಗ್ಗೆ "ಹೌ ಟು ಬಿ ಅ ಡೋಮ್ಯಾಸ್ಟಿಕ್ ಗಾಡಿಸ್ ... ಪುಸ್ತಕವು ಸಮಗ್ರ, ಸ್ನೇಹಪರ ಬರಹದಿಂದ ಮೂಡಿ ಬಂದಿದೆ,ಎಂದು ದಿ ಟೈಮ್ಸ್ ಪತ್ರಿಕೆ ಬರೆದಿದೆ. ಪುಸ್ತಕದಲ್ಲಿ ಡೆಲಿಯನಂತಹ(ಫ್ಯಾಶನ್ ಬಟ್ಟೆಗಳ ಬಗ್ಗೆ) ಗಂಭೀರವಾದ ಸೂಚನೆಗಳನ್ನು ನೀಡದೇ; ಕೇವಲ ಸ್ನೇಹಪರ ಸೂಚನೆಗಳನ್ನು ನೀಡಿದ್ದಾಳೆ". ತನ್ನ ಪುಸ್ತಕದಲ್ಲಿ ಸ್ತ್ರೀವಾದಿ ವಿಮರ್ಶೆಯನ್ನು ಮಾಡಲಾಗಿದೆ, ಎಂಬುದನ್ನು ಲಾಸನ್ ನಿರಾಕರಿಸಿದಳಲ್ಲದೇ ,"ಕೆಲವು ಜನರು ತನ್ನ ಪುಸ್ತಕ ಡೋಮ್ಯಾಸ್ಟಿಕ್ ಗಾಡಿಸ್ ಅನ್ನು ಸಾಹಿತ್ಯಿಕವಾಗಿ ತೆಗೆದುಕೊಳ್ಳುವುದರ ಬದಲು ವ್ಯಂಗ್ಯವಾಗಿ ತೆಗೆದುಕೊಂಡಿದ್ದಾರೆ ಎಂದು ತಿಳಿಸಿದ್ದಾಳೆ. ನಿಜವಾಗಿ ಇರುವುದನ್ನು ಅದಕ್ಕಿಂತ ಬೇರೆಯೇ ರೀತಿಯಲ್ಲಿ ನೋಡುವ ಭಾವನೆಯಾಗಿದೆ". ........ ನಾಲ್ಕು ತಿಂಗಳಿನಲ್ಲಿ ಪುಸ್ತಕದ 180,000 ಪ್ರತಿಗಳು ಮಾರಾಟವಾದವು. ಲಾಸನ್ 2001 ರಲ್ಲಿ ವರ್ಷದ ಲೇಖಕರಿಗೆ ಕೊಡುವ ಪ್ರಶಸ್ತಿಯಲ್ಲಿ J. K. ರೌಲಿಂಗ್ ನಂತಹ ಲೇಖಕನೊಡನೆ ಸ್ಪರ್ಧಿಸಿ ಬ್ರಿಟಿಷ್ ಬುಕ್ ಅವಾರ್ಡ್ ಪ್ರಶಸ್ತಿ ಗೆದ್ದುಕೊಂಡಳು. ತನ್ನ ಗಂಡ ಕ್ಯಾನ್ಸರ್ ನಿಂದ ಸಾಯಲ್ಲಿದ್ದಾನೆ ಎಂಬ ಕಾರಣವೇ ಆಕೆಯ ಅತ್ಯುತ್ಸಾಹದ ದುಡಿಮೆಗೆ ಕಾರಣವಾಗಿ ಇದನ್ನು ಗೆದ್ದು ಕೊಂಡಳು ಎಂದು ಒಬ್ಬ ನಿರೂಪಕ ಹೇಳಿದ್ದಾನೆ. ಇದಕ್ಕೆ ಪ್ರತ್ಯುತ್ತರವಾಗಿ ಲಾಸನ್ "ನಾನು ದಾಯೆಯ ವಿರೋಧಿಯಲ್ಲ, ಆದರೆ ದುರಂತವಾಗಲಿ ಎಂಬ ಆಸೆಯೂ ನನಗಿಲ್ಲ". ಹೌ ಟು ಈಟ್ ಅಂಡ್ ಹೌ ಟು ಬಿ ಅ ಡೊಮೇಸ್ಟಿಕ್ ಗಾಡಿಸ್  ಪುಸ್ತಕವನ್ನು  2000 ಮತ್ತು 2001 ರಲ್ಲಿ ಅಮೇರಿಕಾದಲ್ಲಿ ಪ್ರಕಟಿಸಲಾಯಿತು. ಪುಸ್ತಕದ ಯಶಸ್ಸಿನಿಂದ ದಿ ಅಬ್ಸರ್ವರ್ ಪತ್ರಿಕೆಯು  ಲಾಸನ್ ಳನ್ನು  ಸಾಮಾಜಿಕ ಘಟನೆಗಳ ಬಗ್ಗೆ ಅಂಕಣವನ್ನು ಬರೆಯಲು ಅಂಕಣ ಬರಹಗಾರ್ತಿಯಾಗಿ ತೆಗೆದುಕೊಂಡಿತ್ತು.
ತರುವಾಯ ದೂರದರ್ಶನದಲ್ಲಿ ಲಾಸನ್ ತನ್ನದೇ ಪಾಕಶಾಸ್ತ್ರದ ಸರಣಿಕಾರ್ಯಕ್ರಮ ಆರಂಭಿಸಿದಳು. ಈ ಸರಣಿ ಕಾರ್ಯಕ್ರಮದ ಹೆಸರು ನಿಗೆಲ್ಲ ಬೈಟ್ಸ್, ಇದು 2000 ರಿಂದ 2001 ವರೆಗೆ ಚಾನಲ್ 4ನಲ್ಲಿ ಪ್ರಸಾರವಾಯಿತು, 2001ರಲ್ಲಿ ಕ್ರಿಸ್ ಮಸ್ ನ ವಿಶೇಷ ಕಾರ್ಯಕ್ರಮವಾಗಿ ಮುಂದುವರೆಯಿತು. ಕಟುವಾಗಿ ಟೀಕಿಸುವ ಟೀಕಾಕಾರನಾದ ವಿಕ್ಟರ್ ಲೆವಿಸ್-ಸ್ಮಿತ್, ಲಾಸನ್ "ಅದ್ಭುತ ಶಕ್ತಿ" ಹೊಂದಿದ್ದಾಳೆಂದು ಟಿಪ್ಪಣಿ ಮಾಡಿದ್ದಾನೆ. ನಿಗೆಲ್ಲ ಬೈಟ್ಸ್  ಕಾರ್ಯಕ್ರಮದ  ಮೊದಲನೆಯ ಸರಣಿ ಸುಮಾರು  1.9 ಮಿಲಿಯನ್ ವೀಕ್ಷಕರನ್ನು ಹೊಂದಿತು, ಹಾಗು ಪಾಕಶಾಸ್ತ್ರದ  ಬರಹಗಾರರ ಸಂಘದಿಂದ ವರ್ಷದ ಪ್ರಶಸ್ತಿ ಗೆಲ್ಲುವ ಮೂಲಕ  ದೂರದರ್ಶನ ಪ್ರಸಾರಕಿಯಾದಳು. ಅಲ್ಲದೇ 2001 ರಲ್ಲಿ ಪ್ರಪಂಚದ ಫುಡ್ ಮೀಡಿಯ ಪ್ರಶಸ್ತಿಯಲ್ಲಿ, ದೂರದರ್ಶನದಲ್ಲಿ ಪ್ರಸಾರವಾದ ಉತ್ತಮ ಪಾಕಶಾಸ್ತ್ರ ಪ್ರದರ್ಶನ ಕಾರ್ಯಕ್ರಮವಾಯಿತು. ಪ್ರದರ್ಶನವು ಅತ್ಯತ್ತಮವಾಗಿ ಮಾರಾಟವಾದ ಪಾಕಸೂತ್ರಗಳ ಪುಸ್ತಕವನ್ನು ಒಳಗೊಳ್ಳುವ ಮೂಲಕ ನಿಗೆಲ್ಲ ಬೈಟ್ಸ್'' ಎಂಥಲೂ ಕರೆಯಲ್ಪಟ್ಟಿತು, ವಾಟರ್ ಸ್ಟೋನ್ಸ್ ಪುಸ್ತಕ ಮಳಿಗೆ  UK ಯಲ್ಲಿ ಈ ಪುಸ್ತಕದ  ಸುಮಾರು 300,000 ಪ್ರತಿಗಳು ಮಾರಾಟವಾಗಿವೆ ಎಂದು ವರದಿಮಾಡಿದೆ. ಪುಸ್ತಕವು ಲೈಫ್ ಸ್ಟೈಲ್ ಬುಕ್ ಆಫ್ ದಿ ಯಿಯರ್(ಜೀವನ ಶೈಲಿಗೆ ಕೊಡುವ ವರ್ಷದ ಪ್ರಶಸ್ತಿ) ಗೆ ಕೊಡುವ ಡ್ಬ್ಲ್ಯೂ ಎಚ್ ಸ್ಮಿತ್ ಅವಾರ್ಡ್ ಅನ್ನು ಗೆದ್ದುಕೊಂಡಿತು. ''
ದಿ ನಿಗೆಲ್ಲ ಬೈಟ್ಸ್ ಸರಣಿಯು, ಆಕೆ ಹುಟ್ಟಿದ ಸ್ಥಳವಾದ ಪಶ್ಚಿಮ ಲಂಡನ್ ನಲ್ಲಿ ಚಲನಚಿತ್ರವಾಗಿ ರೂಪುಗೊಂಡಿತಲ್ಲದೇ, ತರುವಾಯ ಅಮೇರಿಕದ ದೂರದರ್ಶನದ  ಚಾನಲ್ಸ್ E! ನಲ್ಲಿ ಹಾಗು ಸೈಲ್ ನೆಟ್ ವರ್ಕ್ ನಲ್ಲಿ ಪ್ರಸಾರವಾಯಿತು. US ನ ಪ್ರದರ್ಶನವನ್ನು ಕುರಿತಂತೆ ಲಾಸನ್, "UK ಯಲ್ಲಿ ನಾನು ಅವರ ಹೊರೆಯನ್ನು ಕಡಿಮೆ ಮಾಡಿತ್ತಿದ್ದೇನೇಯೇ ಹೊರತು ಹೆಚ್ಚು ಮಾಡುತ್ತಿಲ್ಲವೆಂಬ  ಸತ್ಯಕ್ಕೆ ನನ್ನ ವೀಕ್ಷಕರು ನನಗೆ ಪ್ರತಿಕ್ರಿಯಿಸಬೇಕು ಅಲ್ಲದೇ ನಾನು ಈ ಪ್ರತಿಕ್ರಿಯೆಯನ್ನು US ನ ಸ್ಟೈಲ್ ವೀಕ್ಷಕರೊಂದಿಗೆ ಸೇರಿಸಲು ಪ್ರಯತ್ನಿಸುತ್ತಿದ್ದೇನೆ" ಎಂದು ಹೇಳಿದಳು. ಒಟ್ಟಿನಲ್ಲಿ ಲಾಸನ್ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಒಳ್ಳೆಯ ಪ್ರತಿಕ್ರಿಯೆ ಪಡೆದಳು ಅವಳನ್ನು ಟೀಕಿಸಿದವರೂ ಆಕೆ ಕೇವಲ ತೋರಿಕೆಗಾಗಿ ನಟಿಸುತ್ತಾಳೆಂದು ಹೆಚ್ಚಾಗಿ ಹೇಳುತ್ತಾರೆ;"ಲಾಸನ್ ಳ ಮೋಹಕ ಸೌಂದರ್ಯದ ಜೊತೆಯಲ್ಲಿ ಅವಳ ಅಸಾಧಾರಣ ವೇಗದ ವಿಧಾನಗಳು ಸೇರಿ ಅಡುಗೆ ಮಾಡುವುದರ ಜೊತೆಯಲ್ಲಿ ನಿಗೆಲ್ಲ ಉನ್ಮತ್ತೋತ್ಸವವನ್ನು ಪ್ರಾರಂಭಿಸುತ್ತಿರುವವಳಂತೆ ಕಾಣಿಸುತ್ತಾಳೆಂದು"ದಿ ನ್ಯೂಯಾರ್ಕ್ ಟೈಮ್ಸ್  ಹೇಳಿದೆ. ನಿಗೆಲ್ಲ ಬೈಟ್ಸ್ ಪುಸ್ತಕವು ಅಮೇರಿಕಾದಲ್ಲಿ ಕ್ರಿಸ್ ಮಸ್ 2002 ರ  ವೇಳೆಯಲ್ಲಿ ಅತ್ಯಂತ ಹೆಚ್ಚು ಮಾರಾಟವಾಗಿರುವ  ಪಾಕಶಾಸ್ತ್ರದ ಪುಸ್ತಕವಾಗಿದೆ. ಸರಣಿಗಳು 2002 ರಲ್ಲಿ ಚಾನಲ್ 4 ನಲ್ಲಿ ಫರೆವರ್ ಸಮ್ಮರ್ ವಿತ್ ನಿಗೆಲ್ಲ ಕಾರ್ಯಕ್ರಮದಲ್ಲಿ ಮುಂದುವರೆಯಿತು, "ನೀವು ಅಡುಗೆ ಮಾಡುವಾಗ  ಇನ್ನೂ ರಜೆಯಲ್ಲಿರುವಂತೆ ನಿಮಗೆ ಅನ್ನಿಸ ಬೇಕು " ಎಂಬ ವಿಚಾರದ ಬಗ್ಗೆ ಈ ಸರಣಿಯನ್ನು ನಿರ್ಮಿಸಲಾಗಿತ್ತು. 2002ರಲ್ಲೂ, ಪಾಕಶಾಸ್ತ್ರಕ್ಕೆ ಸಂಬಂಧಿಸಿದ್ದಂತೆ ಹದಿನೈದು ದಿನಗಳಿಗೊಮ್ಮೆ ದಿ ನ್ಯೂಯಾರ್ಕ್ ಟೈಮ್ಸ್  ಗಾಗಿ ಲೇಖನ ಬರೆಯಲು ಪ್ರಾರಂಭಿಸಿದಳಲ್ಲದೇ ,  ಅಡುಗೆ ಪಾತ್ರೆಗಳ ಲಾಭದಾಯಕ ವ್ಯಾಪಾರವನ್ನು ಆರಂಭಿಸಿದಳು. ಇದು ಲಿವಿಂಗ್ ಕಿಚನ್ ರೇಂಜ್ ಎಂಬ ಹೆಸರಿನಲ್ಲಿ ಕರೆಯಲ್ಪಟ್ಟಿತ್ತು, ಅಲ್ಲದೇ ಅನೇಕ ಚಿಲ್ಲರೆ ವ್ಯಾಪಾರಿಗಳಿಂದ ಮಾರಾಟವಾಯಿತು. ಅವಳ ಕಿಚನ್ ರೇಂಜ್ ಗಳ ಬೆಲೆಯು ಹೆಚ್ಚಾಗುತ್ತಾ ಹೋಯಿತು. ಪ್ರಾರಂಭದಲ್ಲಿ ಅಂದಾಜು ಮಾಡಲಾದಂತೆ 2003ರಲ್ಲಿ £2 ಮಿಲಿಯನ್ ಇದ್ದದ್ದು, 2007 ರಲ್ಲಿ  £7 ಮಿಲಿಯನ್ ನಷ್ಟು ಹೆಚ್ಚಳವಾಯಿತು.
2003–2006: ನಿಗೆಲ್ಲ ಫೀಸ್ಟ್ಸ್(ಹಬ್ಬದೂಟಗಳು) ಹಾಗು BBC ಒಪ್ಪಂದ
ನವೆಂಬರ್ 2003ರಲ್ಲಿ ,ಜಾರ್ಜ್ ಡ್ಬ್ಯೂ. ಬುಶ್ ಹಾಗು ಆತನ ಪತ್ನಿ UK ಗೆ ಭೇಟಿನೀಡಿದ್ದಾಗ ಟೋನಿ ಬ್ಲೇರ್ ಅವರ ಸಲುವಾಗಿ ಡೌನಿಂಗ್ ಸ್ಟ್ರೀಟ್ ನಲ್ಲಿ ಜೌತಣಕೂಟ ಏರ್ಪಡಿಸಿದ್ದರು. ಈ ಜೌತಣಕೂಟದ ಮೇಲ್ವಿಚಾರಣೆಯನ್ನು ಲಾಸನ್ ನೋಡಿಕೊಂಡಿದ್ದಳು. ಲಾರಾ ಬುಶ್ ಲಾಸನ್ ಳ ಅಡುಗೆಯ ಅಭಿಮಾನಿ ಎಂದು ಹೇಳಿಕೊಂಡಿದ್ದಾಳಲ್ಲದೇ, ಅವಳ ಸೂಪ್ ಗಳಲ್ಲಿ ಒಂದು ಸೂಪ್ ಅನ್ನು  2002 ರ ಅಧ್ಯಕ್ಷಕೀಯ ಕ್ರಿಸ್ ಮಸ್ ಜೌತಣಕೂಟದಲ್ಲಿ ಸೇರಿಸಲಾಯಿತು. ಲಾಸನ್ ಳ ಐದನೇ ಪುಸ್ತಕವಾದ, ಫೀಸ್ಟ್ ಪುಡ್ ದ್ಯಾಟ್ ಸೆಲಬರೇಟ್ಸ್ ಲೈಫ್ ,2004 ರಲ್ಲಿ ಬಿಡುಗಡೆಯಾಯಿತು. ಅಲ್ಲದೇ £3 ಮಿಲಿಯನ್ ಮೌಲ್ಯದಷ್ಟು ಮಾರಾಟವಾಯಿತು. ಲಂಡನ್ ನ ಈವ್ ನಿಂಗ್ ಸ್ಟಾಂಡರ್ಡ್ ಪತ್ರಿಕೆ, ಪುಸ್ತಕ " ಪ್ರಾಯೋಗಿಕವಾಗಿ, ಶಾರೀರಿಕವಾಗಿ ಎರಡೂ ರೀತಿಯಲ್ಲಿಯೂ ಹಾಗು ಓದಿನಲ್ಲಿ ತಲ್ಲೀನಗೊಳಿಸುವಂತೆ ಕೆಲಸ ಮಾಡುತ್ತದೆ, . ... ಎಂದು ಬರೆಯುವ ಮೂಲಕ ಒಳ್ಳೆಯ ವಿಮರ್ಶೆ ನೀಡಿತು. ಆಹಾರದ ಭಾವನಾತ್ಮಕತೆಯ ಬಗ್ಗೆ ಯಾರು ಇಷ್ಟು ಮುಕ್ತವಾಗಿ ಬರೆದಿಲ್ಲ ". ದಿ ಎಲೆನ್ ಡಿಜನರಸ್ ಪ್ರದರ್ಶನ ದಂತಹ ಮಾತನಾಡುವ ಕಾರ್ಯಕ್ರಮಗಳಲ್ಲಿ ಕುಕ್ಕೆರಿ ಸ್ಲಾಟ್ ಸ್ಪರ್ಧೆಯನ್ನು ನಡೆಸಿಕೊಡುವುದರ ಮೂಲಕ 2004ರಲ್ಲಿ  ಲಾಸನ್  ಅಮೇರಿಕನ್ ದೂರದರ್ಶನದಲ್ಲಿ ಸತತವಾಗಿ ಕಾಣಿಸಿಕೊಂಡಳು.
ಲಾಸನ್ ITV1 ಚಾನಲ್ ನಲ್ಲಿ  ಹಗಲು ಹೊತ್ತಿನಲ್ಲಿ ಮಾಡುವಂತಹ ಚಾಟ್ ಕಾರ್ಯಕ್ರಮವನ್ನು ನಡೆಸಿಕೊಡಲು ಪ್ರಾರಂಭಿಸಿದಳು.ನಿಗೆಲ್ಲ  ಎಂದು ಕರೆಯಲ್ಪಟ್ಟ, ಈ ಕಾರ್ಯಕ್ರಮದಲ್ಲಿ ಪ್ರಸಿದ್ಧ ವ್ಯಕ್ತಿಗಳು ಅತಿಥಿಗಳಾಗಿ ಸ್ಟೂಡಿಯೋ ಅಡುಗೆಮನೆಗೆ ಬಂದು ಲಾಸನ್ ಳೊಡನೆ ಸಂವಾದ ನಡೆಸುತ್ತಿದ್ದರು. ಮೊದಲನೇ ಎಪಿಸೋಡ್ 800,000 ವೀಕ್ಷಕರನ್ನು ನಿರಾಸೆಗೊಳಿಸುವುದರ ಮೂಲಕ ತನ್ನ ಮೊದಲ ಪ್ರದರ್ಶನ ನೀಡಿತು. ಈ ಕಾರ್ಯಕ್ರಮದ ಬಗ್ಗೆ ಕಟು ಟೀಕೆಗಳು ಕೇಳಿಬಂದವು. ಅಲ್ಲದೇ ಮೊದಲನೆಯ ವಾರದಲ್ಲೇ 40 ಪ್ರತಿಶತ ವೀಕ್ಷಕರನ್ನು ಕಳೆದುಕೊಂಡನಂತರ ಕಾರ್ಯಕ್ರಮವನ್ನು ರದ್ದುಮಾಡಲಾಯಿತು. ತರುವಾಯ ರೇಡಿಯೊ ಟೈಮ್ಸ್ ನ ಸಂದರ್ಶನದಲ್ಲಿ ಲಾಸನ್, ತನ್ನ ಮೊದಲನೆಯ ಕಾರ್ಯಕ್ರಮದಲ್ಲಿ  ಆಕೆ ಅಲಂಕಾರ ಮಾಡಿಕೊಳ್ಳುವ ಕೊಠಡಿಯಿಂದ ಹೊರಗೆ ಬರಲು ಹೆದರಿಕೊಂಡಿದ್ದಳು ಎಂದು ಹೇಳಿಕೊಂಡಿದ್ದಾಳೆ. ಇದಷ್ಟೇ ಅಲ್ಲದೇ ಲಾಸನ್ ಗೆ ತನ್ನ ಕಾರ್ಯಕ್ರಮದಲ್ಲಿ ಪ್ರಸಿದ್ಧ ವ್ಯಕ್ತಿಗಳ ಜೀವನದ ಬಗ್ಗೆ ಆಸಕ್ತಿ ಇರುವಂತೆ ನಟಿಸುವುದು ಕಷ್ಟಕರವಾಗಿತ್ತು ಎಂದು ಹೇಳಿಕೊಂಡಿದ್ದಾಳೆ. ಇಷ್ಟೇ ಅಲ್ಲದೇ,"ನಾನು ಯಾವಾಗಲೂ ನಿರೂಪಕಿಯಾಗಿರಲು ಸಾಧ್ಯವಿಲ್ಲ,ಅಲ್ಲದೇ ಮೂಲಪ್ರತಿಯನ್ನು ಬರೆಯುವುದಿಲ್ಲ". ಎಂಬುದನ್ನು ಆಕೆ ತಿಳಿಸಿದಳು.
ನಿಗೆಲ್ಲ ಫೀಸ್ಟ್ಸ್ ಎಂದು ಕರೆಯಲ್ಪಟ್ಟ, ಅವಳ ಆಹಾರ ಆಧಾರಿತ ದೂರದರ್ಶನದ ಮೂರನೆಯ ಸರಣಿಕಾರ್ಯಕ್ರಮದ ಮೊದಲ ಪ್ರದರ್ಶನವನ್ನು 2006 ಶರತ್ಕಾಲದಲ್ಲಿ US ನ ಫುಡ್ ನೆಟ್ ವರ್ಕ್ ನಲ್ಲಿ ಪ್ರಸಾರಮಾಡಲಾಯಿತು.ಇದನ್ನು 13 ವಾರಗಳ ಕಾಲ ಪ್ರಸಾರಮಾಡಲಾಯಿತು. ಟೈಮ್ ನಿಯತಕಾಲಿಕೆ ಈ ಕಾರ್ಯಕ್ರಮದ ಬಗ್ಗೆ ಒಳ್ಳೆಯ ವಿಮರ್ಶೆ ನೀಡಿತು; "ಫೀಸ್ಟ್ಸ್  ಹೇಗಿತ್ತೆಂದರೆ ಮನರಂಜಿಸುವ ಹಾಗು ಉತ್ತಮ ಆಹಾರದ ನಿರೂಪಣೆಯನ್ನು ಆಕೆ ಅತಿಶಯೋಕ್ತಿಯಿಲ್ಲದೇ ,ಸಹಜವಾದ ರೀತಿಯಲ್ಲಿ ನೀಡಿದಳು. ಮನೋಹರ ದೃಶ್ಯಗಳು ಹಾಗು ಲಾಸನ್ ಳ ತಿನ್ನುವುದರ ಬಗೆಗಿನ ತೃಪ್ತಿ, ಫೀಸ್ಟ್ಸ್  ಗೆ ನಮ್ಮನ್ನು ಆಹ್ವಾನಿಸಲಿ ಎಂಬ ಆಸೆಯನ್ನು ಹುಟ್ಟಿಸುತ್ತದೆ". ಕಾರ್ಯಕ್ರಮವು ಅಮೇರಿಕಾದಲ್ಲಿ ಯಶಸ್ವಿಯಾದ ಕಾರಣ, ಲಾಸನ್ ಪ್ರಪಂಚದಾದ್ಯಂತ ಇತರ ಹತ್ತು ರಾಷ್ಟ್ರಗಳಲ್ಲಿ ಈ ಕಾರ್ಯಕ್ರಮವನ್ನು ಪ್ರಸಾರ ಮಾಡುವ £2.5 ಮಿಲಿಯನ್ ಒಪ್ಪಂದಕ್ಕೆ ಸಹಿಹಾಕಿದಳು.
ಲಾಸನ್ ನಂತರ BBC Two ಚಾನಲ್ ಗಾಗಿ ನಿಗೆಲ್ಲಾಳ ಕ್ರಿಸ್ ಮಸ್ ಕಿಚನ್  ಎಂಬ ಹೆಸರಿನಲ್ಲಿ ಮೂರು-ಭಾಗಗಳಿರುವ ಪಾಕಶಾಸ್ತ್ರದ ಕಾರ್ಯಕ್ರಮ ನಡೆಸಿಕೊಡಲು ಒಪ್ಪಿದಳು. ಇದನ್ನು 2006 ಡಿಸೆಂಬರ್ 6 ರಲ್ಲಿ ಪ್ರಾರಂಭಿಸಿ ಅದನ್ನು ವಾರಕೊಮ್ಮೆ ಪ್ರಸಾರಮಾಡಲಾಯಿತು. ಮೊದಲನೆಯ ಎಪಿಸೋಡ್ 3.5 ಮಿಲಿಯನ್ ವೀಕ್ಷಕರನ್ನು ಹೊಂದುವ ಮೂಲಕ ಮೊದಲ ಎರಡು ಎಪಿಸೋಡ್ ಗಳು BBC Two ನ ವಾರದ ವೀಕ್ಷಕರ ಪ್ರಮಾಣದಲ್ಲಿ ಎರಡನೇ ಸ್ಥಾನ ಗಳಿಸಿದವು. ಕೊನೆಯ ಎಪಿಸೋಡ್ ವಾರದಲ್ಲಿ ಪ್ರದರ್ಶನಗೊಂಡಂತಹ BBC Two ಚಾನಲ್ ನ  ಅತ್ಯುತ್ತಮ ಪ್ರದರ್ಶನವಾಯಿತು. ನಿಗೆಲ್ಲಾಳ ಕ್ರಿಸ್ ಮಸ್ ಕಿಚನ್   ಲಾಸನ್ ಳಿಗೆ ಪ್ರಪಂಚದ ಎರಡನೇ ಮೀಡಿಯ ಪ್ರಶಸ್ತಿಯನ್ನು  2007 ರಲ್ಲಿ ತಂದುಕೊಟ್ಟಿತ್ತು. ಅಡುಗೆಯ ನಿರೂಪಕಿಯಾಗಿ ತನ್ನ ಪ್ರಭಾವನ್ನು 2006 ರ ಉತ್ತರಾರ್ಧದಲ್ಲಿಯೂ ಕೂಡ ತೋರ್ಪಡಿಸಿದಳು. ಕ್ರಿಸ್ ಮಸ್ ನ ತಿನಿಸುಗಳಲ್ಲಿ ಬಾತುಕೋಳಿಯ ಕೊಬ್ಬನ್ನು ಬಳಸುವ ಮೂಲಕ ಅದನ್ನು ಜನಪ್ರಿಯಗೊಳಿಸಲು ಪ್ರಯತ್ನಿಸಿದಳು. ಇದರಿಂದ UKಯಲ್ಲಿ ಆ ತಿನಿಸುಗಳ ಮಾರಾಟದ ಪ್ರಮಾಣ ಹೆಚ್ಚಾಯಿತು. ಬಾತುಕೋಳಿಯ ಕೊಬ್ಬಿನ ಮಾರಾಟ ದ್ವಿಗುಣಗೊಂಡಿರುವುದಲ್ಲದೇ ಅಸಾಡ (ಬ್ರಿಟನ್ನಿನ ಕಿರುಕಳ ಆಹಾರ ವಹಿವಾಟು ಕೇಂದ್ರ)ಬಾತುಕೋಳಿಯ ವ್ಯಾಪಾರವು ಕಳೆದ ವಾರಕ್ಕಿಂತ 65 ಪ್ರತಿಶತ ಹೆಚ್ಚಿದೆ ಎಂದು ವೇಟ್ ರೋಸ್ ಅಂಡ್ ಟೈಸ್ಕೊ ಮಳಿಗೆಗಳು ತಿಳಿಸಿದವು. ಇದೇ ರೀತಿಯಲ್ಲಿ ಆಕೆ ಒಣಗಿದ ಪ್ಲಮ್ ಹಣ್ಣುಗಳನ್ನು  ನಿಗೆಲ್ಲಾಳ ಕ್ರಿಸ್ ಮಸ್ ಕಿಚನ್  ಅಡುಗೆಯಲ್ಲಿ ಬಳಸಲು ಸೂಚಿಸಿದ ನಂತರ, ವೇಟ್ ರೋಸ್ ನ ಮಾರಾಟವು ವರ್ಷದಿಂದ ವರ್ಷಕ್ಕೆ 30 ಪ್ರತಿಶತ ದಷ್ಟು ಹೆಚ್ಚಾಯಿತು.
2007–2009: ನಿಗೆಲ್ಲ ಎಕ್ಸ್ ಪ್ರೆಸ್ ಹಾಗು ನಿಗೆಲ್ಲಾಳ ಕ್ರಿಸ್ ಮಸ್
ನಿಗೆಲ್ಲಾಳ ಕ್ರಿಸ್ ಮಸ್ ಕಿಚನ್, ನಿಗೆಲ್ಲ ಎಕ್ಸ್ ಪ್ರೆಸ್   ಎಂಬ ಹೆಸರಿನಲ್ಲಿ ಪಾಕಶಾಸ್ತ್ರದ ಸರಣಿ ಕಾರ್ಯಕ್ರಮ 13 ಭಾಗಗಳಲ್ಲಿ ಪ್ರಸಾರವಾಗಲು ಕಾರಣವಾಯಿತು. ಈ ಸರಣಿ ಕಾರ್ಯಕ್ರಮದ ಪ್ರದರ್ಶನವನ್ನು BBC Two ಚಾನಲ್ ನಲ್ಲಿ 2007 ಸೆಪ್ಟೆಂಬರ್ 3 ರಂದು ಪ್ರಾರಂಭಿಸಲಾಯಿತು. ಈ ಕಾರ್ಯಕ್ರಮದಲ್ಲಿ ಸರಳ ಹಾಗು ಅತಿ ಶೀಘ್ರದಲ್ಲಿ ಮಾಡುವ ಅಡುಗೆಗಳ ವಿಧಾನದ ಬಗ್ಗೆ ಸೂಚನೆಗಳನ್ನು ನೀಡಲಾಗಿತ್ತು. ಲಾಸನ್ "ವಿಶೇಷವಾಗಿ ಆರೋಗ್ಯಕರ"ವಲ್ಲದ ಅಡುಗೆಗಳನ್ನು(ಕುರುಕಲು ತಿಂಡಿಯಂತಹವು) ಆಕೆ ಸೇರಿಸಿಕೊಂಡಳು, ಹಾಗು, "ಅವು ಕೆಟ್ಟ ಆಹಾರವೆಂದು ನಾನು ಹೇಳುವುದಿಲ್ಲ" ಎಂದು ಹೇಳಿದ್ದಳು. ಪ್ರದರ್ಶನವು ಮತ್ತಷ್ಟು ಯಶಸ್ವಿಯಾಯಿತು.ಅಲ್ಲದೇ ಪ್ರತಿ ವಾರ BBC Two ನ ಅತ್ಯಂತ ಹೆಚ್ಚು ವೀಕ್ಷಕರ ಪ್ರಮಾಣ ದರವನ್ನು ಪಡೆದಿರುವ ಪ್ರದರ್ಶನವಾಯಿತು. ಮೊದಲನೇ ಎಪಿಸೋಡ್ 2.85 ಮಿಲಿಯನ್ ವೀಕ್ಷಕರೊಂದಿಗೆ ತನ್ನ ಮೊದಲನೆಯ ಪ್ರದರ್ಶನ ನೀಡಿತು. ಇದು ಚಾನಲ್ ಸ್ಲಾಟ್(ಸ್ಥಾನ)ನ ಸಾಮಾನ್ಯ ವೀಕ್ಷಕರಿಗಿಂತ ಅತ್ಯಂತ ಹೆಚ್ಚು ವೀಕ್ಷಕರನ್ನು ಹೊಂದಿತು. ಎರಡನೇ ಎಪಿಸೋಡ್ ಅನ್ನು 3.3 ಮಿಲಿಯನ್ ವೀಕ್ಷಕರು ವೀಕ್ಷಿಸಿದರು. ಅಲ್ಲದೇ ಸರಣಿಗಳು 2007 ಅಕ್ಟೋಬರ್ 22 ರಂದು 3.4 ಮಿಲಿಯನ್ ನಷ್ಟು ಅತ್ಯಂತ ಹೆಚ್ಚು ವೀಕ್ಷಕರನ್ನು ಹೊಂದಿದವು. ಅವಳ ನಿಗೆಲ್ಲ ಎಕ್ಸ್ ಪ್ರೆಸ್  ಕಾರ್ಯಕ್ರಮದಲ್ಲಿ ಕೊಕ್ ಔ ರೀಸ್ಲಿಂಗ್ (ತುಪ್ಪದಲ್ಲಿ ಮಾಡಿದ ಸೇವಿಗೆ)ಅಡುಗೆಯ ಜೊತೆಯಲ್ಲಿ  ರೀಸ್ಲಿಂಗ್ ವೈನ್ ಅನ್ನು ಸೇರಿಸಿಕೊಂಡ ನಂತರ UK ಯಲ್ಲಿ ಅದರ ಮಾರಾಟದ ಪ್ರಮಾಣ 30 ಪ್ರತಿಶತದಷ್ಟು ಹೆಚ್ಚಿದಾಗ ಸಾರ್ವಜನಿಕರ ಮೇಲೆ ಆಕೆ ಬೀರಿದ ಪ್ರಭಾವ ಮತ್ತೊಮ್ಮೆ ಸಾಬೀತಾಯಿತು. ತರುವಾಯ ಇದೇ ರೀತಿಯಲ್ಲಿ ಮತ್ತೊಂದು ಸಂದರ್ಭದಲ್ಲಿ, ಲಾಸನ್ ತನ್ನ ಪ್ರದರ್ಶನದಲ್ಲಿ ಲಿಕ್ಯೂರ್ ಅಡ್ವಕಾಟ್(ಇದು ಮೊಟ್ಟೆಗಳು,ಸಕ್ಕರೆ ಮತ್ತು ಬ್ರಾಂಡಿ ಸೇರಿಸಿದ ಮದ್ಯ)ಮದ್ಯವನ್ನು ಸೇರಿಸಿಕೊಂಡ ನಂತರ ಈ ಮದ್ಯಗಳ ಮಾರಾಟ ದರ ಹೆಚ್ಚಿತು.
ದೂರದರ್ಶನದಲ್ಲಿ ಪ್ರಸಾರವಾದ ನಿಗೆಲ್ಲ ಎಕ್ಸ್ ಪ್ರೆಸ್  ನ ಸರಣಿಗಳು ಡೇಲಿ ಮೇಲ್   ಪತ್ರಿಕೆಗೆ ವಿಮರ್ಶೆಯ ವಿಷಯವಾದವು.ಈ ಕಾರ್ಯಕ್ರಮವನ್ನು ನಡೆಸಲು ಲಾಸನ್ ಬಾಡಿಗೆಗೆ ತೆಗೆದುಕೊಂಡಿದ್ದ ಬಸ್ಸನಲ್ಲಿ ಕಾರ್ಯಕ್ರಮಕ್ಕೆ ಸಂಬಂಧ ಪಡದವರು ಇದ್ದರು ಎಂದು ಟೀಕಿಸಲಾಯಿತು. ನಿರ್ಮಾಪಕರು ಈ ಟೀಕೆಗಳಿಗೆ ಪ್ರತಿಕ್ರಿಯಿಸುತ್ತ "ಈ ಸರಣಿಗಳು ಮನರಂಜನೆಗೋಸ್ಕರ ನಿಜವಾಗಿ ಅಡುಗೆಮಾಡುವ ಕಾರ್ಯಕ್ರಮವಾಗಿದೆಯೇ, ಹೊರತು ಕೇವಲ ವೀಕ್ಷಿಸುವ ಸಾಕ್ಷ್ಯಚಿತ್ರವಲ್ಲ. ಅಲ್ಲದೇ ಇದು ಸರಿಯಾದ ವಿಧಾನದಲ್ಲಿ ನಡೆಯುತ್ತಿದೆ" ಎಂದು ಹೇಳಿಕೊಂಡರು. ಲಾಸನ್ ಅಡುಗೆಮಾಡುತ್ತಿರುವ ದೃಶ್ಯಗಳಲ್ಲಿದ್ದ ಅಡುಗೆ ಮನೆಗಳು ಎರಡು ವಿಭಿನ್ನ ಸ್ಥಳಗಳಲ್ಲಿವೆ ಎಂಬುದನ್ನು ಬಹಿರಂಗಪಡಿಸಿದಾಗ ಅದು ವಿವಾದಕ್ಕೆ ಗುರಿಯಾಯಿತು;ಒಂದು ತನ್ನ ಮನೆಯಲ್ಲಿದೆ ಹಾಗು ಮತ್ತೊಂದು ಲಂಡನ್ನಿನ ದೂರದರ್ಶನದ ಸ್ಟೂಡಿಯೋದಲ್ಲಿದೆ. ಲಾಸನ್ ಸರಣಿಕಾರ್ಯಕ್ರಮದ ಮೊದಲನೇ ಎಪಿಸೋಡ್ ನ ಬಳಿಕ ದಪ್ಪಗಾಗಿದ್ದಾಳೆ ಎಂದು ವೀಕ್ಷಕರು ದೂರು ನೀಡಿದಾಗ ಆಕೆ ಟೀಕೆಗೆ ಒಳಪಟ್ಟಿದ್ದಳು. ವಿಮರ್ಶಕರು ಕುಕಿ ಮಾನ್ ಸ್ಟರ್" ನ ಸ್ವರ್ಣಯುಗದ ಕಾಲದಿಂದ ಹೊಟ್ಟೆಬಾಕತನದ ದೃಶ್ಯಗಳನ್ನು ತೋರಿಸಿಲ್ಲವೆಂದು ಈ ಸರಣಿಗಳ ಮೇಲೆ ಅರೋಪಿಸಿದ್ದಾರೆ.ಅಲ್ಲದೇ "ಅವಳ  ಧಾರಾಳತನವು ಆಕೆಯ ಗಾತ್ರವನ್ನು ಸ್ವಲ್ಪ ದೊಡ್ಡದಾಗಿ ಮಾಡಿದೆ" ಎಂದು ಅಭಿಪ್ರಾಯಪಟ್ಟಿದ್ದಾರೆ.   ದಿ ಗಾರ್ಡಿಯನ್  ಪತ್ರಿಕೆ "ಅಡುಗೆ ಅವಳ  ಅಸ್ತಿತ್ವದಂತೆ, ಆಕೆಯ ನಾಜೂಕಿನ ಕಳಂಕವಿಲ್ಲದ  ವ್ಯಕ್ತಿತ್ವದಂತೆ ಇರುತ್ತದೆ " ಎಂದು ಬರೆದಿದೆ. ನಿಗೆಲ್ಲ ಎಕ್ಸ್ ಪ್ರೆಸ್  ನ ಹಕ್ಕುಗಳನ್ನು ಅಮೆರಿಕಾದ ಪುಡ್ ನೆಟ್ ವರ್ಕ್ ಗೆ, ಹಾಗು  ಡಿಸ್ಕವರಿ ಏಷ್ಯಾಗೆ ಮಾರಲಾಯಿತು. ಈ ಸರಣಿಗಳು ಅಮೇರಿಕಾದಲ್ಲಿ ಅತ್ಯುತ್ತಮ ಜೀವನಶೈಲಿ ಕಾರ್ಯಕ್ರಮಗಳಿಗೆ ಕೊಡುವಂತಹ 35ನೇಯ ಡೆ ಟೈಮ್ ಎಮ್ಮಿ ಪ್ರಶಸ್ತಿಗಳಿಗೆ ನಾಮನಿರ್ದೇಶನಗೊಂಡವು. ಅಲ್ಲದೇ ಲಾಸನ್ ಅತ್ಯುತ್ತಮ ಜೀವನಶೈಲಿ ಕಾರ್ಯಕ್ರಮಗಳ ನಿರೂಪಕಿ ಪ್ರಶಸ್ತಿಯನ್ನು ಪಡೆದುಕೊಂಡಳು.
ನಿಗೆಲ್ಲ ಎಕ್ಸ್ ಪ್ರೆಸ್  ಅನ್ನು  ಒಳಗೊಂಡಿರುವ ಪುಸ್ತಕವು UK ಯಲ್ಲಿ 2007 ರ ಸೆಪ್ಟೆಂಬರ್ ನಲ್ಲಿ ಬಿಡುಗಡೆಯಾಯಿತು.ಅಮೇರಿಕಾದಲ್ಲಿ 2007 ನವೆಂಬರ್ ನಲ್ಲಿ, ಬಳಿಕ 2008ರಲ್ಲಿ ಆಸ್ಟ್ರೇಲಿಯಾದಲ್ಲಿ ಪ್ರಕಟಿಸಲ್ಪಟ್ಟಿತು. ದೂರದರ್ಶನದ ಸರಣಿಗಳ ಹೆಸರನ್ನೇ ಇಟ್ಟುಕೊಳ್ಳುವ ಮೂಲಕ UKಯಲ್ಲಿ ಅತ್ಯಂತ ಹೆಚ್ಚು ಮಾರಾಟವಾದ ಮತ್ತೊಂದು ಪುಸ್ತಕವಾಯಿತಲ್ಲದೇ, ವಾಟರ್ ಸ್ಟೋನ್ ಪುಸ್ತಕ ಮಳಿಗೆಯ ಪ್ರಕಾರ ಈ ಪುಸ್ತಕದ 100,೦೦೦ ಪ್ರತಿಗಳನ್ನು ದೂರದರ್ಶನದ ಮತ್ತೊಬ್ಬ ಷೆಫ್ ಆದ ಜಮೈ ಆಲಿವರ್ ಅತ್ಯಂತ ಹೆಚ್ಚು ಬೆಲೆಗೆ ಮಾರಾಟ ಮಾಡಿದನು. UK ಯಲ್ಲಿ ಡಿಸೆಂಬರ್ ತಿಂಗಳಿನ ಮಧ್ಯಾವಧಿಯಲ್ಲಿ ಪುಸ್ತಕದ, ಸುಮಾರು 490,000 ಪ್ರತಿಗಳು ಮಾರಾಟವಾಗಿವೆ ಎಂದು ವರದಿಯಾಗಿದೆ. ಮುಂದೆ ,ಅಮಸಾನ್ UKಯ ವರ್ಷದಲ್ಲಿ ಅತ್ಯಂತ ಹೆಚ್ಚು ಮಾರಾಟವಾಗಿರುವ ಪುಸ್ತಕಗಳಲ್ಲಿ ಮೊದಲನೇ ಸ್ಥಾನವನ್ನು ಪಡೆದ ಹೆಗ್ಗಳಿಕೆ ಪಡೆಯಿತು, ಅಲ್ಲದೇ ಎಲ್ಲಾ ವಿಭಾಗಕ್ಕೆ ಸಂಬಂಧಿಸಿದಂತೆ ಕ್ರಿಸ್ ಮಸ್ ನ ಸಂದರ್ಭದಲ್ಲಿ ಅತ್ಯಂತ ಹೆಚ್ಚು ಮಾರಾಟವಾಗಿರುವ ಪುಸ್ತಕಗಳಲ್ಲಿ ಒಂಭತ್ತನೆಯ ಸ್ಥಾನ ಪಡೆದುಕೊಂಡಿತು. ದಿ ಗಾರ್ಡಿಯನ್ ಪತ್ರಿಕೆಯ ಪೌಲ್ ಲೆವಿ ಎಂಬುವವನು ಅಡುಗೆ ವಿಧಾನಗಳ ಶೈಲಿಯು "ಸರಿಯಾಗಿದೆ ಎಂದು ಬರೆದಿದ್ದಾನೆ. ನಿಗೆಲ್ಲಾಳಲ್ಲಿ ಎದ್ದು ಕಾಣುವ ಗುಣವೇನೆಂದರೆ ಪ್ರತಿಯೊಂದು ಕಾರ್ಯಕ್ರಮದ ಪರಿಚಯದಲ್ಲೂ ಆಕೆ ಕೇವಲ ತಾನು ಅಡುಗೆ ಮಾಡುವವಳೆಂದು ಮಾತ್ರ ಯೋಚಿಸದೇ ಅದನ್ನು ತಿನ್ನುವವಳೆಂದು ಪ್ರಸ್ತುತಪಡಿಸುತ್ತಾಳೆ. ಅಲ್ಲದೇ ಅದು ಶುಚಿಯಾಗಿಲ್ಲವೇ, ಅಂಟಂಟಾಗಿದೆಯೇ ಅಥವಾ ಚೆನ್ನಾಗಿಲ್ಲವೆ" ಎಂಬುದನ್ನು ನಿಮಗೆ ತಿಳಿಸುತ್ತಾಳೆ. ಇದು ವರೆಗೆ ಸನ್ ಪ್ರಪಂಚದಾದ್ಯಂತ 3 ಮಿಲಿಯನ್ ಪುಸ್ತಕಗಳನ್ನು ಮಾರಾಟಮಾಡಿದ್ದಾಳೆಂದು ಅಂದಾಜು ಮಾಡಲಾಗಿದೆ. ಅವಳ ಕ್ರಿಸ್ ಮಸ್ ಪುಸ್ತಕ 2008 ರ ಅಕ್ಟೋಬರ್ ನಲ್ಲಿ ಬಿಡುಗಡೆಹೊಂದಿತು.ಅಲ್ಲದೇ ಅದೇ ವರ್ಷದ ಡಿಸೆಂಬರ್ ನಲ್ಲಿ ದೂರದರ್ಶನ ಕಾರ್ಯಕ್ರಮವೂ ಪ್ರಸಾರವಾಯಿತು. ಅನೇಕ US ನಗರಗಳ ಪ್ರವಾಸವನ್ನೊಳಗೊಂಡ, ಹಾಗು USನ ಲ್ಲಿರುವ ಫುಡ್ ನೆಟ್ ವಾರ್ಕ್ ನ ಬಗ್ಗೆ ವಿಶೇಷ ಮಾಹಿತಿಯನ್ನೊಳಗೊಂಡ ಪುಸ್ತಕದ ಜೊತೆಯಲ್ಲಿ,  ಮುಖಪುಟದಲ್ಲಿ ವಿಭಿನ್ನ ಚಿತ್ರಗಳನ್ನು ಒಳಗೊಂಡ "ನಿಗೆಲ್ಲ ಕ್ರಿಸ್ ಮಸ್" ಪುಸ್ತಕದ ಅಮೇರಿಕನ್ ಆವೃತ್ತಿಯನ್ನು 2009 ರ ನವೆಂಬರ್ ನಲ್ಲಿ ಬಿಡುಗಡೆಮಾಡಲಾಯಿತು.
ನಿರೂಪಣೆಯ ಶೈಲಿ ಮತ್ತು ಉತ್ತಮ ಚಿತ್ರಣ
ಪಾಕಶಾಸ್ತ್ರದಲ್ಲಿ ಲಾಸನ್ ಯಶಸ್ವಿ ವೃತ್ತಿ ಜೀವನವನ್ನು ಪಡೆದರೂ, ಆಕೆ ಪರಿಣತ ಷೆಫ್ ಆಗಿರಲಿಲ್ಲ, ಹಾಗು "ಪ್ರಸಿದ್ಧ ಷೆಫ್" ಎಂದು ಕರೆಸಿಕೊಳ್ಳಲು ಇಷ್ಟಪಟ್ಟಿರಲಿಲ್ಲ. ಇನ್ನೂ ಹೆಚ್ಚಾಗಿ ಹೇಳಬೇಕೆಂದರೆ ಆಕೆ ಅಡುಗೆ ಮಾಡುವವಳಂತೆ ಅಥವಾ ತನ್ನ ಕ್ಷೇತ್ರದಲ್ಲಿ ಅವಳು ಪರಿಣತಳೆಂಬಂತೆ ಎಂದಿಗೂ ಭಾವಿಸಿರಲಿಲ್ಲ. ಪ್ರಪಂಚದಾದ್ಯಂತ ಪ್ರಸಾರವಾದ ಲಾಸನ್ ಳ  ದೂರದರ್ಶನ ಕಾರ್ಯಕ್ರಮಗಳಲ್ಲಿ, ಆಕೆ ತನ್ನ ಆನಂದಕ್ಕಾಗಿ, ಸಂತೋಷಕ್ಕಾಗಿ ಅಡುಗೆ ಮಾಡುತ್ತಾಳೆಂದು ತಿಳಿಸಿದ್ದಾಳೆ, ಆದ್ದರಿಂದ ಆಕೆ ಅಡುಗೆ ಮಾಡುವುದರಲ್ಲಿ  ಚಿಕಿತ್ಸಾತ್ಮಕ ಅನುಭವವನ್ನು ಪಡೆಯುತ್ತಾಳೆ. ಆಕೆಯ ಪುಸ್ತಕದಲ್ಲಿರುವ ಯಾವ ಅಡುಗೆಯನ್ನು ಪ್ರದರ್ಶಿಸಬೇಕೆಂಬುದನ್ನು ನಿರ್ಧರಿಸುವಾಗ, ತಿನ್ನುವವನ ಸಲಹೆಯಯನ್ನು ತೆಗೆದುಕೊಳ್ಳುತ್ತಾಳೆಂದು ಹೇಳುವ ಮೂಲಕ "ನನಗೆ ಹೊಟ್ಟೆ ತುಂಬಿದ್ದರೆ ನಾನು ಅದನ್ನು ತಿನ್ನಲು ಬಯಸುವುದಿಲ್ಲ ಅಲ್ಲದೇ ನನಗೆ ಅದನ್ನು ಮಾಡುವ ವಿಧಾನವೂ ಬೇಕಿಲ್ಲ.. ನಾನು ಮತ್ತೆ ಅದನ್ನು ಮಾಡಬೇಕು ಎಂದು ನನಗೆ ಅನ್ನಿಸಬೇಕು" ಎಂದು ಹೇಳಿಕೊಂಡಿದ್ದಾಳೆ.
"ನನಗನ್ನಿಸುವ ಪ್ರಕಾರ ಅಡುಗೆ ಮಾಡುವುದು ಸಂತೋಷಕ್ಕಾಗಿ ಹಾಗು ಕುಟುಂಬಕ್ಕಾಗಿ ಎಂದು ಹೇಳುವ ಮೂಲಕ ಲಾಸನ್ ಅಡುಗೆಯ ಬಗ್ಗೆ ಸಹಜ ಧೋರಣೆ ತಾಳುತ್ತಾಳೆ. ನಾನು ಅಡುಗೆ ಮಾಡುವ ರೀತಿ ಆರಾಮದಾಯಕ ವಾಗಿರಬೇಕೇ ಹೊರತು ಆಯಾಸದಾಯಕ ವಾಗಿರಬಾರದು ಎಂದು ಹೇಳುತ್ತಾಳೆ. ನನ್ನ ಕಿಚನ್(ಅಡುಗೆಮನೆ)ನಲ್ಲಿ ಯಾವುದೇ ನಿಯಮಗಳಿಲ್ಲ". "ಬಹುಪಾಲು TV ಷೆಫ್ ಗಳು ಅಡುಗೆ ತಯಾರಿಸುವುದರ ಬಗ್ಗೆ ಹೇಳುವಂತೆ ಆಕೆಯ ಅಡುಗೆಗಳಲ್ಲಿ ಅಡುಗೆ ತಯಾರಿಸಲು ದೀರ್ಘ ವಿವರಣೆ ಇರುವುದಿಲ್ಲ" ಎಂದು ಹೇಳುವ ಮೂಲಕ ಒಬ್ಬ ಸಂಪಾದಕ ಲಾಸನ್ ಳ ಅಡುಗೆಮಾಡುವ ವಿಧಾನದ ಸರಳತೆಯ ಮೇಲೆ ಬೆಳಕುಚೆಲ್ಲಿದ್ದಾನೆ.
ಲಾಸನ್ ಕಾರ್ಯಕ್ರಮವನ್ನು ನಿರೂಪಿಸುವ ಅವಳ ವಯ್ಯಾರದ ಭಂಗಿಗೆ ಪ್ರಸಿದ್ಧಳಾಗಿದ್ದರೂ ಕೂಡ ಅದನ್ನು ಕುರಿತಂತೆ "ಇದು ವ್ಯಯ್ಯಾರ ತೋರುವುದಲ್ಲ ಎಂದು ಆಕೆ ವಾದಿಸಿದ್ದಾಳೆ. ತನ್ನದಲ್ಲದ ವಿಭಿನ್ನ ವ್ಯಕ್ತಿತ್ವವನ್ನು  ಅಳವಡಿಸಿಕೊಳ್ಳುವಂತಹ ಬುದ್ಧಿವಂತಿಕೆ ನನ್ನಲ್ಲಿಲ್ಲ. ಇದು ನಿಕಟತೆಯೇ ಹೊರತು, ನಾಟಕವಲ್ಲ". ಕಾರ್ಯಕ್ರಮವನ್ನು ಪ್ರದರ್ಶಿಸುವಾಗ ಆಕೆ ತೋರುವ ವಯ್ಯಾರದಿಂದಾಗಿ ಲಾಸನ್ ಳನ್ನು " ಫುಡ್ ಪೋರ್ನ್ ನ ರಾಣಿ"ಎಂದು ಕರೆಯಲಾಗುತ್ತದೆ. ಅನೇಕ ಟೀಕಾಕಾರರು ಲಾಸನ್ ಳ ಆಕರ್ಷಕತೆಯ ಬಗ್ಗೆ ಪ್ರಸ್ತಾಪಿಸಿದ್ದಾರೆ, ಅಲ್ಲದೇ ಒಮ್ಮೆ ಪ್ರಪಂಚದ ಅತ್ಯಂತ ಸುಂದರ ಮಹಿಳೆಯರಲ್ಲಿ ಆಕೆಯೂ ಒಬ್ಬಳು ಎಂದು ಅವರಿಂದ ಕರೆಯಲ್ಪಟ್ಟಿದ್ದಾಳೆ. ಆಕೆ "ಕಣ್ಮನ ಸೆಳೆಯುವಷ್ಟು ಸುಂದರವಾಗಿದ್ದಾಳೆ, ಪ್ರೀತಿತುಂಬಿದ, ಪ್ರಾಮಾಣಿಕ, ಇಷ್ಟವಾಗುವಂತಹ ಹಾಗು ಆಶ್ಚರ್ಯಕರವಾದಷ್ಟು ಸಹಜವಾಗಿದ್ದಾಳೆ", ಅಲ್ಲದೇ "ಚಿಕ್ಕ ಕಲೆಯೂ ಇಲ್ಲದ ಚರ್ಮವನ್ನು, ಸರಿಯಾದ ಬಿಳಿಯ ದಂತಪಂಕ್ತಿಗಳನ್ನು, ಆಹ್ಲಾದವನ್ನುಂಟು ಮಾಡುವ ದೇಹರಚನೆಯನ್ನು, ದಡೂತಿ ಎತ್ತರವನ್ನು ಹಾಗು, ಕಂದು ಬಣ್ಣದ ಕೂದಲನ್ನು ಹೊಂದಿದ್ದಾಳೆ" ಎಂದು ವರ್ಣಿಸಲಾಗಿದೆ. ಸಮೂಹ ಮಾಧ್ಯಮವು, ಲಾಸನ್ ಳ ಮಹಿಳಾ ಹಾಗು ಪುರುಷ ವೀಕ್ಷಕರನ್ನು ಆಕರ್ಷಿಸುವ ಸಾಮರ್ಥ್ಯವನ್ನು ಕೂಡ ಗುರುತಿಸಿದೆ; ದಿ ಗಾರ್ಡಿಯನ್ ಎಂಬ ಪತ್ರಿಕೆ, "ಪುರುಷರು ಅವಳನ್ನು ಇಷ್ಟಪಡುತ್ತಾರೆ ಏಕೆಂದರೆ ಅವರು ಅವಳ ಜೊತೆಯಲ್ಲಿ ಇರಲು ಬಯಸುತ್ತಾರೆ. ಮಹಿಳೆಯರು ಆಕೆಯನ್ನು ಇಷ್ಟಪಡುತ್ತಾರೆ ಏಕೆಂದರೆ ಅವರು ಅವಳಂತಾಗಲು ಬಯಸುತ್ತಾರೆ" ಎಂದು ಬರೆಯಲಾಗಿದೆ. ಗ್ಯಾರಿ ರಾಡೆಸ್ ಎಂಬ ಷೆಫ್ (ಮುಖ್ಯ ಬಾಣಸಿಗ) ವೀಕ್ಷಕರು ಅವಳ ಅಡುಗೆಗಿಂತ ಹೆಚ್ಚು ಆಕೆಯ ನಗುವಿಗೆ ಪ್ರಾಮುಖ್ಯತೆ ಕೊಡುತ್ತಾರೆ ಎಂದು ಅವಳ ವಿರುದ್ಧವಾಗಿ ಹೇಳಿಕೆಯನ್ನು ನೀಡಿದ್ದಾನೆ. ಡೊಮೆಸ್ಟಿಕ್ ಗಾಡಿಸ್(ಅಡುಗೆಮನೆಯ ದೇವತೆ)ಎಂದು ಕರೆಸಿಕೊಂಡರೂ ಕೂಡ, ಈ ಬಿರುದನ್ನು ಪಡೆಯುವಷ್ಟು ಆಕೆ ದೊಡ್ಡವಳಲ್ಲವೆಂದು ಹೇಳಿಕೊಂಡಿದ್ದಾಳೆ.
ಲಾಸನ್ ಪುಸ್ತಕಗಳಲ್ಲಿ ಹಾಗು ದೂರದರ್ಶನದ ಕಾರ್ಯಕ್ರಮಗಳಲ್ಲಿ ಎರಡರಲ್ಲಿಯೂ ಆಕೆಯ ಸ್ಪಷ್ಟ ಹಾಗು ಗುಣವಿಶೇಷಣಗಳಿಂದ ತುಂಬಿರುವ ಅಡುಗೆಯ ವರ್ಣನೆಗೆ ಹೆಸರುವಾಸಿಯಾಗಿದ್ದಾಳೆ. "ಆಕೆಯ ಅಡುಗೆಯ ವರ್ಣನೆ ವಿಶೇಷಣಗಳ ಗೋಜಲಾಗಿದೆ" ಎಂದು ಒಬ್ಬ ಟೀಕಾಕಾರ ಹೇಳಿದ್ದಾನೆ. ವಿವಿಧ ಅಡುಗೆಗಳ ವಿಧಾನ ಓದಲು ಸರಾಗವಾಗಿರುವಿಕೆಯ ಮೇಲೆ 2007ರಲ್ಲಿ ಮಾಡಲಾದ ಅಧ್ಯಯನದಲ್ಲಿ, ಅರಳು ಹುರಿದಂತೆ ಮಾತಾನಾಡವ ಹಾಗು ಅತ್ಯಲಂಕಾರಿಕ ರೀತಿಯಲ್ಲಿ ಪ್ರದರ್ಶಿಸುವ ಲಾಸನ್ ಳ ಅಡುಗೆ ವಿಧಾನಗಳು, ಕಡಿಮೆ ಸಾಮರ್ಥ್ಯದ ಓದುಗರಿಗೆ ಗೊಂದಲವನ್ನು ಉಂಟುಮಾಡುತ್ತವೆ ಎಂದು ನಿರ್ಣಯಿಸಲಾಯಿತು. ಆಕೆಯ ವೈಶಿಷ್ಟತೆಯ ಬಗ್ಗೆ ಹಾಗು ಉಚ್ಚರಣೆಯ ಶೈಲಿಯ ಬಗ್ಗೆ ಅಮೇರಿಕ ಸಂಯುಕ್ತ ಸಂಸ್ಥಾನದಲ್ಲಿ ಎಷ್ಟೊಂದು ವಿಮರ್ಶೆಗಳು ಬಂದಿವೆ, ಎಂಬುದರ ಬಗ್ಗೆ  ಲಾಸನ್ ಆಶ್ಚರ್ಯಪಟ್ಟಿದ್ದಾಳೆ.
ಹಾಸ್ಯಗಾರರು ಹಾಗು ಟೀಕಾಕಾರರು ಲಾಸನ್ ಳ ನಿರೂಪಣಾ ಶೈಲಿಯನ್ನು ಆಡಿಕೊಂಡಿದ್ದಾರೆ, ವಿಶೇಷವಾಗಿ ದಿನವೂ ಪ್ರಸಾರವಾಗುತ್ತಿದ್ದ ಡೈಡ್ ರಿಂಗರ್ಸ್ ಎಂಬ BBC ಹಾಸ್ಯ ಸರಣಿಕಾರ್ಯಕ್ರಮದಲ್ಲಿ  ಆಕೆಯ ನಿರೂಪಣ ಶೈಲಿಯನ್ನು ಟೀಕಿಸಿದ್ದಾರೆ. ಏಕೆಂದರೆ ವೀಕ್ಷಕರನ್ನು ಆಕೆಯ ಪಾಕಶಾಸ್ತ್ರದ ಕಾರ್ಯಕ್ರಮದಲ್ಲಿ ಹಿಡಿದಿಡಲು ಆಕೆ ಅವಳ ಆಕರ್ಷಕತೆಯನ್ನು ಹಾಗು ಮೋಹಕತೆಯನ್ನು ಎದ್ದು ಕಾಣುವಂತೆ ಪ್ರದರ್ಶಿಸಿದ್ದಾಳೆ ಎಂಬುದನ್ನು ಗ್ರಹಿಸಿ ಆಕೆಯನ್ನು ಟೀಕಿಸಲಾಗಿದೆ. BBC One ಚಾನೆಲ್ ನಲ್ಲಿ ಲಾಸನ್ ಳ ನಿರೂಪಣೆಯ ಶೈಲಿಯ ಬಗ್ಗೆ ರೊನ್ನಿ ಅಂಕೋನಳ ನೀಡಿದ್ದ ಅಭಿಪ್ರಾಯವನ್ನು ಮುಂದೆ ದಿ ಬಿಗ್ ಇಂಪ್ರೆಷನ್  ಎಂಬ ಶೀರ್ಷಿಕೆಯಡಿಯಲ್ಲಿ ಅಣಕಬರಹವನ್ನಾಗಿಸಲಾಯಿತು.
ವೈಯಕ್ತಿಕ ಜೀವನ
ಲಾಸನ್ ಜಾನ್ ಡೈಮಂಡ್ ಎಂಬ ಪತ್ರಿಕೋದ್ಯಮಿಯನ್ನು 1986ರಲ್ಲಿ ಅವರಿಬ್ಬರು ದಿ ಸನ್ ಡೇ ಟೈಮ್ಸ್ ಪತ್ರಿಕೆಯಲ್ಲಿ ಕಾರ್ಯನಿರ್ವಹಿಸುತ್ತಿದ್ದಾಗ ಬೇಟಿಯಾದಳು. ತರುವಾಯ 1992ರಲ್ಲಿ ವೆನ್ನಿಸ್ ನಲ್ಲಿ ಮದುವೆಯಾದರು. ಅಲ್ಲದೇ ಎರಡು ಮಕ್ಕಳನ್ನು ಪಡೆದರು. ಇಬ್ಬರು ಮಕ್ಕಳು ಲಂಡನ್ನಿನ ಹ್ಯಾಮರ್ ಸ್ಮಿಥ್ಎಂಬಲ್ಲಿ ಜನಿಸಿದರು: ಕೊಸಿಮ ಥಾಂಸಿನ( 1993ರ ಉತ್ತರಾರ್ಧದಲ್ಲಿ/1994ರ ಪೂರ್ವಾರ್ಧದಲ್ಲಿ ಹುಟ್ಟಿದನು) ಹಾಗು ಬ್ರುನೊ ಪೌಲ್ (1996 ರಲ್ಲಿ ಜನಿಸಿದನು). ಡೈಮಂಡ್, ತ್ರೋಟ್ ಕ್ಯಾನ್ಸರ್ ಗೆ ತುತ್ತಾಗಿದ್ದಾನೆಂದು 1997ರಲ್ಲಿ ತಿಳಿದುಬಂದಿತು. ಅವನ 47 ನೇ ವಯಸ್ಸಿನಲ್ಲಿ 2001ರ ಮಾರ್ಚ್ ತಿಂಗಳಿನಲ್ಲಿ ಸಾವನ್ನಪ್ಪಿದ. ಲಾಸನ್ ಗೆ ಅವನ ಕೊನೆಯ ಸಂದೇಶವೆಂದರೆ,"ನಾನು ನಿನ್ನ ಬಗ್ಗೆ ಹಾಗು ನಿನ್ನ ಸಾಧನೆಯ ಬಗ್ಗೆ ಹೆಮ್ಮೆಪಡುತ್ತೇನೆ. ನಾವು ಏನೆಂಬುದನ್ನು ನಾವು ಮಾಡಿ ತೋರಿಸಿದ್ದೇವೆ ಇದು ನಮ್ಮಿಬ್ಬರ ಸಾಧನೆಯಾಗಿದೆ." ನಿಗೆಲ್ಲ ಬೈಟ್ಸ್ ಚೀತ್ರಿಕರಣದ ಸಮಯದಲ್ಲಿ ಅವನು ಸಾವನ್ನಪ್ಪಿದ; "ಹದಿನೈದು ದಿನಗಳ ಕಾಲ ನಾನು ರಜೆ ತೆಗೆದುಕೊಂಡೆ. ಅವಳ ಹಾಗು ಅವನ ಸಂಬಂಧ ಒಡೆದು ಹೋಗಿದೆ ಎಂದು ಅವಳಿಗೆ ಅನ್ನಿಸಲಿಲ್ಲ," ಆದರೂ ಕೂಡ ಆಕೆ ತೀವ್ರ ಖಿನ್ನತೆಯನ್ನು ಅನುಭವಿಸಿದಳು ಎಂಬುದನ್ನು ಲಾಸನ್ ವಿವರಿಸಿದ್ದಾಳೆ. ಅವನ ಮರಣದ ನಂತರ, ಪತ್ರಿಕೆಗಳಿಂದ ತೆಗೆದ ಎಲ್ಲಾ ಲೇಖನಗಳನ್ನು ಲಾಸನ್ ಆಕೆಯ "ಮೊರ್ ಬಿಡೊಬಾಕ್ಸ್" ನಲ್ಲಿ(ಆಂತರ್ಯದ ಭಾವನೆಗಳ ಕಪಾಟಿನಲ್ಲಿ) ಇರಿಸಿದಳು.
ಪ್ರಸಿದ್ಧ ಪಾಕಶಾಸ್ತ್ರತಜ್ಞೆಯಾದರೂ ಲಾಸನ್ ಒಂದು ಕುಕಿ  ಸಂದರ್ಶನದಲ್ಲಿ, ಆಕೆ  "ಸನ್ಯಾಸಿಯಂತಹ" ಜೀವನವನ್ನು ನಡೆಸುತ್ತಿದ್ದಾಳೆಂದು ಹೇಳಿಕೊಂಡಳು. ಈ ಹೇಳಿಕೆ ಟ್ಯಾಬ್ಲಾಯ್ಡ್ ಪತ್ರಿಕೆಯ ಆಹಾರವಾಯಿತು. ಶಾಲಾದಿನಗಳ ಸಂದರ್ಭದಲ್ಲಿ, ಆಕೆಯ ಮಕ್ಕಳನ್ನು ಶಾಲೆಗೆ ಬಿಟ್ಟುಬಂದು ಅವರು ಮನೆಗೆ ಹಿಂದಿರುಗುವವರೆಗೂ  ಪುಸ್ತಕಗಳ ಹಾಗು ಪಾಕಶಾಸ್ತ್ರದ ಅಂಕಣಗಳ ಮೇಲೆ ಕೆಲಸಮಾಡುತ್ತಿದ್ದಳು. ವರ್ಷದ 10ನೇ ವಾರದಲ್ಲಿ ಸಮಯವನ್ನು ಚಿತ್ರೀಕರಣದಲ್ಲಿ ಕಳೆಯುತ್ತಿದ್ದಳು,ಇದರಿಂದ ಸಮಯದ ಅಭಾವವಾದರೂ ಆಕೆ ಬೇಗ ತಯಾರಿಸಬಹುದಾದ ಅಡುಗೆಗಳನ್ನು ಮಾಡುತ್ತಿರಲಿಲ್ಲ: "KFCಯಲ್ಲಿ ಎಷ್ಟು ರುಚಿಕರವಾಗಿರುತ್ತದೆ ಎಂಬುದು ನಿನಗೆ ಗೊತ್ತಿಲ್ಲವೆಂದು ನನ್ನ ಮಗ ಇತ್ತೀಚಿಗಷ್ಟೇ ಹೇಳಿದ. ಅದಕ್ಕೆ ನಾನು 'ನೀನು ಹೇಳಿದ್ದು ಸರಿ, ಆದರೆ ನಾನು ನಿನಗೆ ಅದನ್ನು ಕೊಡುವುದಿಲ್ಲ' ಎಂದು ಹೇಳಿದೆ."
ಲಾಸನ್ ಬ್ರೆಸ್ಟ್ ಕ್ಯಾನ್ಸರ್ ನಿಂದ ನರಳುತ್ತಿರುವ ಯುವತಿಯರಿಗೆ ಸಹಾಯಮಾಡವ ಲ್ಯಾವೆಂಡರ್ ಟ್ರಸ್ಟ್ ನ ಬೆಂಬಲಿಗಳಾಗಿದ್ದಾಳೆ. ಆಕೆ ಕೆಲವು ಲ್ಯಾವೆಂಡರ್ ಕಪ್ ಕೇಕ್ ಗಳನ್ನು ಹರಾಜಿನಲ್ಲಿ ನಡೆಯುತ್ತಿದ್ದ ದುಡ್ಡೆತ್ತುವ ಸಂದರ್ಭಕ್ಕಾಗಿ ಮಾಡಿದ್ದಳು, ಆ ಕೇಕ್ ಗಳನ್ನು ನಿರ್ದಿಷ್ಟ ಮೊತ್ತದ ಹಣಕ್ಕಾಗಿ ಮಾರಾಟಮಾಡಲಾಯಿತು. ಈ ರೀತಿಯಲ್ಲಿ ಆಕೆ ಮೊಟ್ಟ ಮೊದಲನೆಯ ಬಾರಿಗೆ 2002ರಲ್ಲಿ ಧಾರ್ಮಿಕ ಕಾರ್ಯದಲ್ಲಿ ಪಾಲ್ಗೊಂಡಿದ್ದಳು. ಬಳಿಕ ಅವಳ ಪುಸ್ತಕವಾದ, ಫರೆವರ್ ಸಮ್ಮರ್ ವಿತ್ ನಿಗೆಲ್ಲ  ದಲ್ಲಿ ಆ ಕೇಕ್ ನ  ತಯಾರಿಸುವ ವಿಧಾನ ಬರೆದಿದ್ದಾಳೆ.
2001ರಲ್ಲಿ ಲಾಸನ್ ಎಲಿಜಬೆತ್ ರಾಣಿ II ಹೊರಡಿಸಿದಂತಹ OBEಯನ್ನು ತಿರಸ್ಕರಿಸಿದಳು ಎಂಬ ವಿಷಯ 2003ರಲ್ಲಿ ವೈಟ್ ಹಾಲ್ ನ ಕಾಗದ ಪತ್ರಗಳು ಬಯಲಾಗುವ ಮೂಲಕ ಬಹಿರಂಗವಾಯಿತು. ಲೈಫ್ ಪಿಯರ್(ಜೀವವಾಧಿ ಸಮಾನಸ್ಕಂದ),ನ ಮಗಳೆಂದು ನಿಗೆಲ್ಲಗೆ ಗೌರವ ಬಿರುದಾ ದ "ದಿ ಆನರಬಲ್" ಬಿರುದನ್ನು ನೀಡಲಾಯಿತು. ದಿ ಹಾನ್.ಈಗ ನಿಗೆಲ್ಲ ಲಾಸನ್ ಎಂದು ಕರೆಯಲ್ಪಟ್ಟಿದೆ. ಅದೇನೇ ಇದ್ದರೂ ಆಕೆ ಈ ಗೌರವ ಬಿರುದನ್ನು ಬಳಸುವುದಿಲ್ಲ.
ತುಪ್ಪಳದ ಉಡುಪನ್ನು ಧರಿಸಲು ಪ್ರೋತ್ಸಾಹಿಸುವ ಮೂಲಕ ಲಾಸನ್ ಡಿಸೆಂಬರ್ 2008 ರಲ್ಲಿ ದೊಡ್ಡ ವಿವಾದವನ್ನು ಹುಟ್ಟುಹಾಕಿದಳು. ಅಲ್ಲದೇ ಇದನ್ನು ಅನೇಕ ಪತ್ರಿಕೆಗಳಲ್ಲಿ ಬರೆಯಲಾಯಿತು. ಲಾಸನ್ ಳಿಗೆ ಕರಡಿಯನ್ನು ಸಾಯಿಸಿ ಅದರ ತುಪ್ಪಳದಲ್ಲಿ ಮಾಡಿದ ಉಡುಪನ್ನು ಧರಿಸುವುದೂ ಕೂಡ ಇಷ್ಟವೆಂದು ತಿಳಿಸಿದ್ದಾಳೆ. ನಿಗೆಲ್ಲ ಆಕೆಯ ಕೂದಲನ್ನು ವಾರದಲ್ಲಿ ಕೇವಲ ಒಂದು ಬಾರಿ ತೊಳೆಯುತ್ತಾಳೆಂದು, ಅವಳ ಕೇಶರಾಶಿಯ ಬಗ್ಗೆ ಹೆಚ್ಚು ಗಮನವಹಿಸಬೇಕಿಲ್ಲವೆಂಬುದನ್ನು 2009 ರಲ್ಲಿ ಬಹಿರಂಗಪಡಿಸಿದಳು.
"ದಿ ಸೂಪರ್ ಷೆಫ್ ಬ್ಯಾಟಲ್" ಎಂಬ ಶೀರ್ಷಿಕೆಯ ಅಡಿಯಲ್ಲಿ ನಡೆಸಲಾದ ಐರನ್ ಷೆಫ್ ಅಮೇರಿಕ ವೆಂಬ ವಿಶೇಷವಾದ ಸ್ಪರ್ಧೆಯಲ್ಲಿ ಇದ್ದ ಮೂರುಜನ ತೀರ್ಪುಗಾರರಲ್ಲಿ ಲಾಸನ್ ಳೂ ಒಬ್ಬಳಾಗಿದ್ದಳು. ಈ ಸ್ಪರ್ಧೆಯಲ್ಲಿ ಸೂಪರ್ ಷೆಫ್ ಎಮ್ ರಿಲ್ ಲಾಗಸ್ಸೆ ಹಾಗು ಐರನ್ ಷೆಫ್ ಮರಿಯೋ ಬಟಲಿಯ ವಿರುದ್ದ ವೈಟ್ ಹೌಸ್ ಕಾರ್ಯನಿರ್ವಾಹಕ ಷೆಫ್ ಆದಂತಹ ಕ್ರಿಸ್ಟೆಟ ಕಮರ್ ಫೊರ್ಡ್ ಹಾಗು ಐರನ್ ಷೆಫ್ ಬಾಬಿ ಫ್ಲೆ ಪ್ರತಿಸ್ಪರ್ಧಿಸಿದ್ದರು. ಇದು 2010 ಜನವರಿ 3 ರಂದು ಪ್ರಸಾರವಾಯಿತು.
ಬಾಹ್ಯ ಕೊಂಡಿಗಳು
ವರ್ಗ:೧೯೬೦ ಜನನ ವರ್ಗ:ಬ್ರಿಟಿಷ್ ಬುಕ್ ಪ್ರಶಸ್ತಿ ವರ್ಗ:ಇಂಗ್ಲೀಷ್ ಪತ್ರಿಕೋದ್ಯಮಿಗಳು ವರ್ಗ:ಇಂಗ್ಲೀಷ್ ದೂರದರ್ಶನದ ನಿರೂಪಕರು
ರಿಚರ್ಡ್ ಬರ್ಟನ್
ರಿಚರ್ಡ್ ಬರ್ಟನ್ (ನವೆಂಬರ್ ೧೦, ೧೯೨೫ – ಆಗಸ್ಟ್ ೫, ೧೯೮೪) ವೇಲ್ಸ್ ಮೂಲದ ಹಾಲಿವುಡ್ ಚಲನಚಿತ್ರ ನಟರು. 'ಕ್ಲಿಯೊಪಾತ್ರ' ಚಿತ್ರದಲ್ಲಿ ಸುಪ್ರಸಿದ್ಧ ಎಲಿಜಬೆಥ್ ಟೇಲರ್ ಜೊತೆ ಅತ್ಯಂತ ಸಮರ್ಪಕವಾದ ಅಭಿನಯ ನೀಡಿದ್ದಾರೆ. ಎಲಿಜಬೆಥ್ ಟೇಲರ್ ರಿಚರ್ಡ್ ಬರ್ಟನ್ ರ ಪತ್ನಿ. ರಿಚರ್ಡ್ ಬರ್ಟನ್ ಆಕೆಯನ್ನೇ ಮರುಮದುವೆಯಾಗಿ ಚಿತ್ರರಂಗದಲ್ಲಿ ಸುದ್ದಿಮಾಡಿದ್ದರು. 'ಟೇಮಿಂಗ್ ಆಫ್ ದ ಶ್ರೂ,' 'ವೇರ್ ಈಗಲ್ಸ್ ಡೇರ್', ಮುಂತಾದ ಜನಪ್ರಿಯ ಚಲನ ಚಿತ್ರಗಳಲ್ಲಿ ನಟಿಸಿದ್ದಾರೆ.
ವರ್ಗ:ಹಾಲಿವುಡ್ ಚಲನಚಿತ್ರ ಕಲಾವಿದರು
ಯದುವಂಶ
ಮೂಲ
ಹಿಂದೂ ಗ್ರಂಥಗಳಲ್ಲಿ ರಾಜ ಯಯಾತಿಯು ಋಷಿ ಶುಕ್ರಾಚಾರ್ಯರಿಂದ ತನ್ನ ಮಗಳು ದೇವಯಾನಿಗೆ ವಿಶ್ವಾಸದ್ರೋಹಿಯಾದ ಕಾರಣ ಅಕಾಲಿಕ ವೃದ್ಧಾಪ್ಯದಿಂದ ಶಾಪಗ್ರಸ್ತನಾಗಿದ್ದನು. ಮಹಾಭಾರತ ಮತ್ತು ವಿಷ್ಣು ಪುರಾಣದಲ್ಲಿ ಕಂಡುಬರುವ ಒಂದು ನಿರೂಪಣೆಯ ಪ್ರಕಾರ ಯದು ತನ್ನ ಯೌವನದ ವರ್ಷಗಳನ್ನು ತನ್ನ ತಂದೆ ಯಯಾತಿಯೊಂದಿಗೆ ವಿನಿಮಯ ಮಾಡಿಕೊಳ್ಳಲು ನಿರಾಕರಿಸಿದನು. ಆದ್ದರಿಂದ ರಾಜನ ಉತ್ತರಾಧಿಕಾರದ ಸಾಲಿನಿಂದ ಅವನನ್ನು ತೆಗೆದುಹಾಕಲಾಯಿತು, ಅವನ ಯಾವುದೇ ಡೊಮೇನ್‌ಗಳನ್ನು ಆನುವಂಶಿಕವಾಗಿ ಪಡೆಯಲಿಲ್ಲ. ಅವರನ್ನು ಚಂದ್ರವಂಶದ ರಾಜವಂಶ ಎಂದು ಕರೆಯಲಾಗುವ ಸೋಮವಂಶದಿಂದ ಹೊರಗಿಡಲಾಯಿತು. ಪುರು ತನ್ನ ತಂದೆಯನ್ನು ಪಾಲಿಸಿದ್ದರಿಂದ ಯಯಾತಿಯ ಪುತ್ರರಲ್ಲಿ ಕಿರಿಯ ರಾಜ ಪುರುವಿನ ರಾಜವಂಶವು ಸೋಮವಂಶ ಎಂದು ಕರೆಯಲ್ಪಡಲು ಅರ್ಹವಾಗಿತ್ತು. ಯದುವಿನ ಭವಿಷ್ಯದ ಮಕ್ಕಳನ್ನು ಯಾದವರು ಎಂದು ಕರೆಯಲಾಗುವುದು ಮತ್ತು ರಾಜವಂಶವನ್ನು ಯದುವಂಶ ಎಂದು ಕರೆಯಬೇಕೆಂದು ರಾಜ ಯದು ಆದೇಶಿಸಿದನು.
ವಂಶಸ್ಥರೆಂದು ಹೇಳಿಕೊಂಡರು
ಯಾದವರು ಅರಾವಳಿ ಪ್ರದೇಶ, ಗುಜರಾತ್, ನರ್ಮದಾ ಕಣಿವೆ, ಉತ್ತರ ಡೆಕ್ಕನ್ ಮತ್ತು ಪೂರ್ವ ಗಂಗಾ ಕಣಿವೆಗಳಲ್ಲಿ ಹರಡಿಕೊಂಡಿದ್ದಾರೆ ಎಂದು ಹಲವಾರು ಪ್ರಮುಖ ಪುರಾಣಗಳ ವಂಶಾನುಚರಿತ (ವಂಶಾವಳಿ) ವಿಭಾಗಗಳಿಂದ ಊಹಿಸಬಹುದು. ಮಹಾಭಾರತ ಮತ್ತು ಪುರಾಣಗಳು ಯದುಗಳು ಅಥವಾ ಯಾದವರು ಹಲವಾರು ಕುಲಗಳನ್ನು ಒಳಗೊಂಡಿರುವ ಒಕ್ಕೂಟವು ಮಥುರಾ ಪ್ರದೇಶದ ಆಡಳಿತಗಾರರಾಗಿದ್ದರು ಎಂದು ಉಲ್ಲೇಖಿಸುತ್ತದೆ. ಮಹಾಭಾರತವು ಮಗಧದ ಪೌರವ ದೊರೆಗಳ ಒತ್ತಡದಿಂದಾಗಿ ಮತ್ತು ಬಹುಶಃ ಕುರುಗಳಿಂದಲೂ ಸಹ ಮಥುರಾದಿಂದ ದ್ವಾರಕೆಗೆ ಯಾದವರ ವಲಸೆಯನ್ನು ಉಲ್ಲೇಖಿಸುತ್ತದೆ.
ಯಾದವ ಭ್ರಾತೃಹತ್ಯಾ ಯುದ್ಧ
ವಿಷ್ಣು ಪುರಾಣದಲ್ಲಿ ವಜ್ರನನ್ನು ಕೃಷ್ಣನ ಮೊಮ್ಮಗ ಎಂದು ಉಲ್ಲೇಖಿಸಲಾಗಿದೆ. ಈ ಪಠ್ಯದ ಒಂದು ವಿಭಾಗದ ಪ್ರಕಾರ (IV.೧೫.೩೪-೪೨) ಅವನು ಅನಿರುದ್ಧ ಮತ್ತು ಸುಭದ್ರೆಯ ಮಗ. ಆದರೆ ಇನ್ನೊಂದು ವಿಭಾಗದ (V.೩೨.೬-೭) ಪ್ರಕಾರ ಅವರು ಅನಿರುದ್ಧ ಮತ್ತು ಉಷಾ ಅವರ ಮಗ, ಬಾನ ಮಗಳು ಮತ್ತು ಬಾಲಿಯ ಮೊಮ್ಮಗಳು. ಬಹು (ಅಥವಾ ಪ್ರತಿಬಾಹು) ಅವನ ಮಗ ಮತ್ತು ಸುಚರು ಅವನ ಮೊಮ್ಮಗ. ಈ ಪಠ್ಯದಲ್ಲಿ (ವಿ. ೩೮.೩೪) ಬೇರೆಡೆ ಇಂದ್ರಪ್ರಸ್ಥದ ಬದಲಿಗೆ ಮಥುರಾದಲ್ಲಿ ರಾಜನಾಗಿ ಪ್ರತಿಷ್ಠಾಪಿಸಲ್ಪಟ್ಟಿದ್ದಾನೆ ಎಂದು ಉಲ್ಲೇಖಿಸಲಾಗಿದೆ.
ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಅರ್ಕೇಶ್ವರ ದೇವಸ್ಥಾನ
ಕೃಷ್ಣರಾಜನಗರ ತಾಲ್ಲೂಕು ಮೈಸೂರು ಜಿಲ್ಲೆಯ ಪ್ರಮುಖ ತಾಲ್ಲೂಕಾಗಿದ್ದು, ಇದು 'ಭತ್ತದ ಕಣಜ'ವೆಂದು ಪ್ರಸಿದ್ದವಾಗಿದೆ. ಇದು ಮೈಸೂರು ಜಿಲ್ಲೆಯ ಹಲವು ಭಾಗಕ್ಕೆ ಭತ್ತವನ್ನು ಪೂರೈಸುತ್ತದೆ. ಕನ್ನಡನಾಡೀನ ಜೀವನಾಡಯಾದ ಕಾವೇರಿಯ ಬಹುಪಾಲು ಈ ತಾಲ್ಲೂಕಿನಲ್ಲಿ ಸೇರಿದೆ. ಇದನ್ನು ೧೯೨೫ರ ಸುಮಾರಿನಲ್ಲಿ ಕೃಷ್ಣರಾಜ ಒಡಯರು ಎಡತೊರೆ ಎಂಬ ಹೆಸರಿನಲ್ಲಿ ಸ್ಥಾಪಿಸಿದರು. ಮುಂದೆ ಅದು ೩ಕಿ,ಮೀ, ಎತ್ತರವಾದ ಪ್ರದೆಶದಲ್ಲಿ ಕೃಷ್ಣರಾಜನಗರ ಎ೦ಬ ಹೆಸರಿನಿಂದ ಸ್ಠಾಪನೆಯಾಯಿತು. ಈ ತಾಲ್ಲೂಕಿನಲ್ಲಿ ಅರ್ಕೆಶ್ವರ ಸ್ವಾಮಿ ದೇವಸ್ಠಾನವಿದೆ. ಇದನ್ನು ಸೂರ್ಯ ಉದಯನಾಡೆಂದು ಕರೆಯುತ್ತಿದ್ದರು. ಈ ತಾಲ್ಲೂಕಿನಲ್ಲಿ ಹಲವು ಗ್ರಾಮಗಳೂ ಸೇರಿವೆ. ಈ ತಾಲೂಕಿನಲ್ಲಿ ರಾಷ್ಟ್ರೀಯ ಹೆದ್ದಾರಿ ೮೮ ಹಾದು ಹೋಗಿದೆ ಮೈಸೂರು-ಹಾಸನಗಳ ರೈಲು ಸಂಪರ್ಕ ಈ ತಾಲ್ಲೂಕಿನ ಮೂಲಕ ಸಾಗಿದೆ. ರಸ್ತೆಗಳೂ ಸುಗಮವಾಗಿವೆ. ವರ್ಗ:ಮೈಸೂರು ಜಿಲ್ಲೆ
ಪುಂಕೇಸರ
thumb|ಬಿಳಿ ತಂತುಗಳು ಮತ್ತು ಪರಾಗಕೋಶಗಳಿರುವ ಪುಂಕೇಸರಗಳು
ಪುಂಕೇಸರವು ಪರಾಗವನ್ನು ಉತ್ಪಾದಿಸುವ ಹೂವಿನ ಸಂತಾನೋತ್ಪತ್ತಿ ಅಂಗ. ಪುಂಕೇಸರಗಳು ಒಟ್ಟಾಗಿ ಕೇಸರಗುಚ್ಛವನ್ನು ರಚಿಸುತ್ತವೆ. ಪುಂಕೇಸರವು ಸಾಮಾನ್ಯವಾಗಿ ತಂತು ಎಂಬ ಕಾಂಡ ಮತ್ತು ಸೂಕ್ಷ್ಮಬೀಜಕಧಾರಿಗಳಿರುವ ಪರಾಗಕೋಶವನ್ನು ಹೊಂದಿರುತ್ತದೆ. ಬಹಳ ಸಾಮಾನ್ಯವಾಗಿ ಪರಾಗಕೋಶಗಳು ಎರಡು ಪಾಲೆಗಳನ್ನು ಹೊಂದಿದ್ದು ತಂತುಗಳಿಗೆ ಪರಾಗಕೋಶದ ಕೆಳಭಾಗ ಅಥವಾ ಮಧ್ಯ ಪ್ರದೇಶಕ್ಕೆ ಜೋಡಣೆಯಾಗಿರುತ್ತವೆ. ಪಾಲೆಗಳ ನಡುವಿನ ಬರಡಾದ ಅಂಗಾಂಶವನ್ನು ಸಂಯೋಜಕವೆಂದು ಕರೆಯಲಾಗುತ್ತದೆ. ಪರಾಗಕಣವು ಸೂಕ್ಷ್ಮಬೀಜಕಧಾರಿಯಲ್ಲಿನ ಸೂಕ್ಷ್ಮ ಬೀಜಾಣುವಿನಿಂದ ವಿಕಸನಗೊಳ್ಳುತ್ತದೆ ಮತ್ತು ಪುರುಷ ಗಮೀಟಫ಼ೈಟ್‍ನ್ನು ಹೊಂದಿರುತ್ತದೆ.
ಕೇಸರಗುಚ್ಛವು ಅರ್ಧದಷ್ಟು ಪುಂಕೇಸರವನ್ನು (ಅಂದರೆ ಏಕಮಾತ್ರ ಕಿರುಕುಳಿ) ಅಥವಾ ೩,೪೮೨ ದಷ್ಟು ಸಂಖ್ಯೆಯ ಪುಂಕೇಸರಗಳನ್ನು ಹೊಂದಿರಬಹುದು. ಸಸ್ಯಗಳ ವಿವಿಧ ಪ್ರಜಾತಿಗಳಲ್ಲಿನ ಕೇಸರಗುಚ್ಛವು ಬಹಳ ವೈವಿಧ್ಯಮಯ ಮಾದರಿಗಳನ್ನು ರೂಪಿಸುತ್ತದೆ, ಮತ್ತು ಇವುಗಳಲ್ಲಿ ಕೆಲವು ಅತಿಹೆಚ್ಚು ಸಂಕೀರ್ಣವಾಗಿರುತ್ತವೆ. ಇದು ಸಾಮಾನ್ಯವಾಗಿ ಜಾಯಾಂಗವನ್ನು ಸುತ್ತುವರಿಯುತ್ತದೆ ಮತ್ತು ಪುಷ್ಪದಳದಿಂದ ಸುತ್ತುವರಿಯಲ್ಪಟ್ಟಿರುತ್ತದೆ. ಕೆಲವು ಪ್ರಜಾತಿಗಳು ಒಂದು ದೃಷ್ಟಿಯಲ್ಲಿ ಅಸಾಧಾರಣವಾಗಿವೆ, ಹೇಗೆಂದರೆ ಇವುಗಳಲ್ಲಿ ಜಾಯಾಂಗಗಳು ಕೇಸರಗುಚ್ಛವನ್ನು ಸುತ್ತುವರಿಯುತ್ತವೆ.
ಸಸ್ಯದ ಪ್ರಜಾತಿಯನ್ನು ಅವಲಂಬಿಸಿ, ಒಂದು ಹೂವಿನಲ್ಲಿನ ಕೆಲವು ಅಥವಾ ಎಲ್ಲ ಪುಂಕೇಸರಗಳು ಪಕಳೆಗಳು ಅಥವಾ ಹೂವಿನ ಅಕ್ಷಕ್ಕೆ ಜೋಡಣೆಯಾಗಿರಬಹುದು. ಅವು ಮುಕ್ತವಾಗಿ ನಿಂತಿರಲೂಬಹುದು ಅಥವಾ ಒಂದಕ್ಕೊಂದು ಬೆಸೆದುಕೊಂಡಿರಬಹುದು. ಇದರಲ್ಲಿ ಎಲ್ಲ ಪುಂಕೇಸರಗಳದ್ದಾಗಿರದೇ ಕೆಲವು ಪುಂಕೇಸರಗಳು ಬೆಸೆದುಕೊಂಡಿರಬಹುದು. ತಂತುಗಳು ಬೆಸೆದುಕೊಂಡಿರಬಹುದು ಮತ್ತು ಪರಾಗಕೋಶಗಳು ಮುಕ್ತವಾಗಿರಬಹುದು, ಅಥವಾ ತಂತುಗಳು ಮುಕ್ತವಾಗಿದ್ದು ಪರಾಗಕೋಶಗಳು ಬೆಸೆದುಕೊಂಡಿರಬಹುದು. ಎರಡು ಕಿರುಕುಳಿಗಳಿರುವ ಬದಲಾಗಿ, ಪುಂಕೇಸರದ ಒಂದು ಕಿರುಕುಳಿಯು ವಿಕಸನಗೊಳ್ಳುವಲ್ಲಿ ವಿಫಲವಾಗಬಹುದು, ಅಥವಾ ಪರ್ಯಾಯವಾಗಿ ವಿಕಸನದಲ್ಲಿ ತಡವಾಗಿ ಎರಡೂ ಕಿರುಕುಳಿಗಳು ವಿಲೀನಗೊಂಡು ಒಂದು ಏಕಮಾತ್ರ ಕಿರುಕುಳಿಯನ್ನು ನೀಡಬಹುದು. ಪುಂಕೇಸರ ಬೆಸುಗೆಯ ವಿಪರೀತ ಸಂದರ್ಭಗಳು ಕುಕುರ್ಬಿಟೇಸಿ ಕುಟುಂಬದಲ್ಲಿನ ಕೆಲವು ಪ್ರಜಾತಿಗಳಲ್ಲಿ ಆಗುತ್ತವೆ. ಫ಼ಿಲ್ಯಾಂಥಸ್ ಕುಲದ ಸೈಕ್ಲ್ಯಾಂಥೆರಾ ವಿಭಾಗದಲ್ಲಿ, ಪುಂಕೇಸರಗಳು ಜಾಯಾಂಗದ ಸುತ್ತ ಏಕ ಕಿರುಕುಳಿಯಿರುವ ವರ್ತುಲವನ್ನು ರಚಿಸುತ್ತವೆ.
ಉಲ್ಲೇಖಗಳು
ವರ್ಗ:ಸಸ್ಯಶಾಸ್ತ್ರ
ಗುಣಾಕಾರ
thumb|right|ಮೂರು ವಸ್ತುಗಳಿರುವ ನಾಲ್ಕು ಚೀಲಗಳು ೧೨ ವಸ್ತುಗಳನ್ನು ಕೊಡುತ್ತವೆ.
thumb|right|Area of a cloth 4.5m × 2.5m = 11.25m2; 4½ × 2½ = 11¼
ಗುಣಾಕಾರವು ಪ್ರಾಥಮಿಕ ಅಂಕಗಣಿತದ ಒಂದು ಕ್ರಿಯೆ. ಇದನ್ನು (×)ಚಿನ್ಹೆಯಿಂದ ಗುರುತಿಸುತ್ತಾರೆ.ಗುಣಾಕಾರವು ಸುಲಭವಾಗಿ ಕೂಡಿಸುವ ಒಂದು ವಿಧಾನ. ಉದಾಹರಣೆಗೆ, ಅಥವಾ,
ಇಲ್ಲಿ 3 ಮತ್ತು 4 "ಅಪವರ್ತನಗಳು" ಮತ್ತು 12 "ಗುಣಲಬ್ಧ"ವಾಗಿದೆ.
ಇದು ಅಂಕಗಣಿತದ ಮೂಲಭೂತ ನಾಲ್ಕು ಕ್ರಿಯೆಗಳಲ್ಲಿ ಒಂದಾಗಿದೆ.ಉಳಿದ ಕ್ರಿಯೆಗಳೆಂದರೆ ಸಂಕಲನ, ವ್ಯವಕಲನ, ಭಾಗಾಕಾರ.
ಹಾರುವ ಆಕಾಶಬುಟ್ಟಿ
ಹಾರುವ ಆಕಾಶಬುಟ್ಟಿ (ಹಾಪರ್‌ ಬಲೂನ್‌; ಇದನ್ನು ಸರಳವಾಗಿ ಹಾಪರ್‌‌  ಎಂದು ಕರೆಯಲಾಗುತ್ತದೆ) ಎಂಬುದು ಒಂದು ಸಣ್ಣ ಗಾತ್ರದ, ಏಕ-ವ್ಯಕ್ತಿ ಬಳಕೆಯ ಬಿಸಿ ಗಾಳಿಯ ಆಕಾಶಬುಟ್ಟಿಯಾಗಿದೆ. ಬುಟ್ಟಿಯೊಂದರ ಒಳಗಡೆ ಜನರು ಸವಾರಿಮಾಡುವಂಥ ವ್ಯವಸ್ಥೆಯಿರುವ, ಒಂದು ಸಾಂಪ್ರದಾಯಿಕವಾದ ಬಿಸಿ ಗಾಳಿಯ ಆಕಾಶಬುಟ್ಟಿಗಿಂತ ಭಿನ್ನವಾಗಿರುವ ಈ ಆಕಾಶಬುಟ್ಟಿಯಲ್ಲಿ ಒಂದು ಬುಟ್ಟಿಯಾಕಾರದ ರಚನೆಯು ಕಂಡುಬರುವುದಿಲ್ಲ. ಅದರ ಬದಲಿಗೆ, ಹಾಪರ್‌ ಆಕಾಶಬುಟ್ಟಿಯಲ್ಲಿನ ಚಾಲಕನು ಸಾಮಾನ್ಯವಾಗಿ ಒಂದು ಆಸನದ ಮೇಲೆ ಕುಳಿತುಕೊಳ್ಳುತ್ತಾನೆ ಅಥವಾ ಒಂದು ಧುಮುಕುಕೊಡೆ ಸಲಕರಣೆಯಂಥ ಸಲಕರಣೆಯನ್ನು ಧರಿಸುತ್ತಾನೆ. ಹಾಪರ್‌ ಆಕಾಶಬುಟ್ಟಿಗಳನ್ನು ವಿನೋದ-ವಿಹಾರಕ್ಕಾಗಿ ವಿಶಿಷ್ಟವಾಗಿ ಹಾರಿಸಲಾಗುತ್ತದೆ.
ಬಾಹ್ಯ ಕೊಂಡಿಗಳು‌‌
ವರ್ಗ:ಆಕಾಶಬುಟ್ಟಿಗಳು (ವಾಯುನೌಕೆ) ವರ್ಗ:ಕಾಲ್ಪನಿಕ ಸಂಗತಿಗಳು
ಏಪ್ರಿಲ್ ೨೪
ಏಪ್ರಿಲ್ - ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ನಾಲ್ಕನೆಯ ತಿಂಗಳು. ಈ ತಿಂಗಳಿನಲ್ಲಿ ಮೂವತ್ತು ದಿನಗಳು ಇರುತ್ತವೆ. ಏಪ್ರಿಲ್ ೨೪ - ಏಪ್ರಿಲ್ ತಿಂಗಳ ಇಪ್ಪತ್ನಾಲ್ಕನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೧೪ನೇ ದಿನ(ಅಧಿಕ ವರ್ಷದಲ್ಲಿ ೧೧೫ನೇ ದಿನ). ಈ ದಿನದ ನಂತರ ವರ್ಷದಲ್ಲಿ, ೨೫೧ ದಿನಗಳಿರುತ್ತವೆ.
ಪ್ರಮುಖ ಘಟನೆಗಳು
ಬಸವ ಜಯಂತಿ
ವೈಶಾಖ ಶುದ್ಧ ತದಿಗೆಯಂದು, ವೀರಶೈವ ಮತದ ಸ್ಥಾಪಕರಾದ ಬಸವಣ್ಣನವರ ಜನ್ಮದಿನವಾದ ಬಸವ ಜಯಂತಿಯನ್ನು ಆಚರಿಸಲಾಗುತ್ತದೆ. ಬಸವ ಜಯಂತಿಯು ಲಿಂಗಾಯತರ ಅತ್ಯಂತ ಪ್ರಮುಖ ಹಬ್ಬ. ಕರ್ನಾಟಕದಾದ್ಯಂತ ಇದನ್ನು ಬಹಳ ವೈಭವ ಹಾಗೂ ಉಲ್ಲಾಸದಿಂದ ಆಚರಿಸಲಾಗುತ್ತದೆ.
ಗುಪ್ತಗಾಮಿನಿ (ಧಾರಾವಾಹಿ)
ಗುಪ್ತಗಾಮಿನಿ ಧಾರಾವಾಹಿ ಈ-ಟಿವಿ ಕನ್ನಡದಲ್ಲಿ ಸಂಜೆ ೬.೩೦ ಕ್ಕೆ ಪ್ರಸಾರವಾಗಿತ್ತು. 2003 ರಲ್ಲಿ, ಈ ಧಾರಾವಾಹಿಯು ಕರ್ನಾಟಕ ಪ್ರದೇಶದ ಅತ್ಯಂತ ಜನಪ್ರಿಯ ಟಿವಿ ಧಾರಾವಾಹಿಗಳಲ್ಲಿ ಒಂದಾಗಿತ್ತು. 2008 ರಲ್ಲಿ ಗುಪ್ತಗಾಮಿನಿ ಐದು ವರ್ಷಗಳನ್ನು ಪೂರ್ಣಗೊಳಿಸಿತು. ಖ್ಯಾತ ಪತ್ರಕರ್ತೆ ಸಂಧ್ಯಾ ಪೈ ಈ ಧಾರವಾಹಿಯನ್ನು ನಿರ್ಮಿಸಿದ್ದರೆ, ವಿಜಯ್‌ ಸಾರಾಯಿ ಈ ಧಾರವಾಹಿಯನ್ನು ನಿರ್ದೇಶಿಸಿದ್ದಾರೆ. ಮಣಿಪಾಲ್ ಎಂಟರ್‌ಟೈನ್‌ಮೆಂಟ್ ನೆಟ್‌ವರ್ಕ್ ಲಿಮಿಟೆಡ್ ಬ್ಯಾನರ್ ಅಡಿಯಲ್ಲಿ ಈ ಧಾರವಾಹಿ ನಿರ್ಮಾಣವಾಗಿದೆ.
ಡಿಸೆಂಬರ್ 2008 ರಲ್ಲಿ, ಇದು ಒಟ್ಟು 1300 ಸಂಚಿಕೆಗಳನ್ನು ಪೊರೈಸಿ ಕರ್ನಾಟಕದಲ್ಲಿ ಈ ಧಾರವಾಹಿಯ ಸಂಚಿಕೆಗಳ ದಾಖಲೆಗಳನ್ನು ಮುರಿದಿತ್ತು. ಕನ್ನಡ ವೀಕ್ಷಕರಿಗೆ ತನ್ನ ಅಭಿರುಚಿಯನ್ನು ಕಾಯ್ದುಕೊಳ್ಳುವ ಕಂಟೆಂಟ್ ಇದರಲ್ಲಿತ್ತು. ಆದ್ದರಿಂದಲೇ ಧಾರಾವಾಹಿ ಇಷ್ಟು ದೀರ್ಘಾವಧಿಯನ್ನು ತಲುಪಿದೆ ಎಂದು ಜನರು ಭಾವಿಸಿದ್ದಾರೆ. ಈ ಧಾರವಾಹಿಯು ಕರ್ನಾಟಕಕ್ಕೆ ಹಲವು ಪ್ರತಿಭಾವಂತ ಕಲಾವಿದರನ್ನು ಪರಿಚಯಿಸಿದೆ.
ಕಥೆ
ಕೌಟುಂಬಿಕ ಘಟನೆಗಳನ್ನು ಆಧಾರಿತ ಧಾರವಾಹಿ ಗುಪ್ತಗಾಮಿನಿ. ಈ ಧಾರವಾಹಿಯು ಭಾವನ ಪಾತ್ರದಾರಿಯ ಮೇಲೆ ಕೇಂದ್ರಿಕೃತವಾಗಿತ್ತು. ಸ್ವಾಭಿಮಾನದ ಹೆಣ್ಣು, ಕುಟುಂಬಕ್ಕಾಗಿ ಎಲ್ವವನ್ನು ತ್ಯಾಗ ಮಾಡಲು ಸಿದ್ದವಾಗಿರುವ ಹೆಣ್ಣಿನ ಕಥೆ.
ಉಲ್ಲೇಖಗಳು
ವರ್ಗ:ಮನೋರಂಜನೆ ವರ್ಗ:ಕಿರುತೆರೆ ವರ್ಗ:ಕನ್ನಡ ಧಾರಾವಾಹಿ
ಪೌಲ್ ಡಿ ಬೊಯರ್
ಪೌಲ್ ಡಿ ಬೊಯರ್ ಅಮೆರಿಕಾದ ಜೀವರಸಾಯನಶಾಸ್ತ್ರಜ್ಞ ಹಾಗೂ ವಿಶ್ಲೇಷಣಾತ್ಮಕ ರಸಾಯನಶಾಸ್ತ್ರಜ್ಞ. =ಜೀವನ= ಬೊಯರ್ ಅವರು ಜುಲೈ ೩೧,೧೯೧೮ರಲ್ಲಿ ಯುನೈಟೆಡ್ ಸ್ಟೇಟ್ಸ್ನ ಪ್ರೊವೊದಲ್ಲಿ ಜನಿಸಿದರು. ಇವರು ಕ್ಯಾಲಿಫೋರ್ನಿಯ ಹಾಗೂ ಲಾಸ್ ಏಂಜಲೀಸ್ನ ವಿಶ್ವವಿದ್ಯಾನಿಲಯದಲ್ಲಿ ರಸಾಯನಶಾಸ್ತ್ರ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿದರು. ಇವರು 1997ರಲ್ಲಿ ಜಾನ್ ಇ ಅವರ ಜೊತೆಗೆ ಮಾಡಿದ "ಇಂಜಿನಿಯಂ ಮೆಕ್ಯಾನಿಸಂ ಆಫ್ ಎಡೆನೋಸಿನ್ ಟ್ರೈಫಾಸ್ಫೇಟ್ (ಎಟಿಪಿ)" ಸಂಶೋಧನೆಗಾಗಿ, ರಸಾಯನಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿಯನ್ನು ಪಡೆದು ಹಂಚಿಕೊಂಡರು. 2003 ರಲ್ಲಿ ಅವರು ಹ್ಯೂಮನಿಸ್ಟಿಕ್ ಮ್ಯಾನಿಫೆಸ್ಟೋಗೆ ಸಹಿ ಮಾಡಿದ 22 ನೊಬೆಲ್ ಪ್ರಶಸ್ತಿ ವಿಜೇತರುಗಳಲ್ಲಿ ಒಬ್ಬರಾಗಿದ್ದರು. 1959ರಿಂದ1960ರವರೆಗೆ,ಅಮೇರಿಕನ್ ಕೆಮಿಕಲ್ ಸೊಸೈಟಿಯ (ಎಸಿಎಸ್) ಬಯೋಕೆಮಿಸ್ಟ್ರಿ ವಿಭಾಗದ ಅಧ್ಯಕ್ಷರಾಗಿ ಮತ್ತು 1969ರಿಂದ-1970ರವರೆಗೆ ಅಮೆರಿಕಾದ ಸೊಸೈಟಿ ಆಫ್ ಬಯೊಲಾಜಿಕಲ್ ಕೆಮಿಸ್ಟ್ಸ್ ಇದರ ಅಧ್ಯಕ್ಷರಾಗಿ ಸೇವೆ ಸಲ್ಲಿಸಿದರು. 1965ರಲ್ಲಿ ಅವರು ಮಾಲಿಕ್ಯೂಲರ್ ಬಯಾಲಜಿ ಇನ್ಸ್ಟಿಟ್ಯೂಟ್ನ ಸಂಸ್ಥಾಪಕ ನಿರ್ದೇಶಕರಾದರು. 1981 ರಲ್ಲಿ ಅವರು ಯುಸಿಎಲ್ಎನಲ್ಲಿ ರಿಸರ್ಚ್ ಲೆಕ್ಚರರ್ ಆಗಿ ಸೇವೆಸಲ್ಲಿಸಿದರು.
=ಪ್ರಶಸ್ತಿಗಳು=
=ಉಲ್ಲೇಖಗಳು=
ವರ್ಗ:ವಿಜ್ಞಾನಿಗಳು
ಬೈಕಂಪಾಡಿ
ಬೈಕಂಪಾಡಿ (ಬೈಕಂಪಾಡಿ) ದಕ್ಷಿಣ ಕನ್ನಡ ಜಿಲ್ಲೆಯ ಮಂಗಳೂರು ನಗರದ ಉತ್ತರ ಭಾಗದಲ್ಲಿರುವ ಒಂದು ಸ್ಥಳವಾಗಿದೆ. ಇದು 6 ಕ್ಕೆ ಇದೆ ಸುರತ್ಕಲ್ ನಿಂದ ಕಿ. ಕೈಗಾರಿಕಾ ಎಸ್ಟೇಟ್ ಇದೆ, ಅಲ್ಲಿ ಅನೇಕ ಸಣ್ಣ ಪ್ರಮಾಣದ ಕೈಗಾರಿಕೆಗಳು ನೆಲೆಗೊಂಡಿವೆ. ಬೈಕಂಪಾಡಿ ಕೈಗಾರಿಕಾ ಎಸ್ಟೇಟ್ ಅನೇಕ ಎಲೆಕ್ಟ್ರಿಕಲ್, ಇಂಜಿನಿಯರಿಂಗ್, ಲೀಫ್ ಸ್ಪ್ರಿಂಗ್, ಹಾಲೋ ಬ್ಲಾಕ್‌ಗಳು ಮತ್ತು ಔಷಧೀಯ ಉದ್ಯಮಗಳನ್ನು ಹೊಂದಿದೆ. ಇದು ಹತ್ತಿರದ ಹೊಸ ಮಂಗಳೂರು ಬಂದರು ( NMPT ), ಮಂಗಳೂರು ರಸಗೊಬ್ಬರಗಳು ಮತ್ತು ಮಂಗಳೂರು ಪೆಟ್ರೋಲಿಯಂ ರಿಫೈನರಿ ( MRPL ) ಗೆ ಸೇವೆ ಸಲ್ಲಿಸುತ್ತದೆ. ಕೆಲವು ವರ್ಷಗಳ ಹಿಂದೆ ನಿರ್ಮಿಸಿದ ಕೃಷಿ ಉತ್ಪನ್ನ ಮಾರುಕಟ್ಟೆ ಪ್ರಾಂಗಣ ( ಎಪಿಎಂಸಿ ) ಬಳಕೆಯಾಗದೆ ಬಿದ್ದಿದೆ. ಶ್ರೀರಾಮ ಮಂದಿರ ಕೋಡಿಕಲ್ ಕೂಡ ಬೈಕಂಪಾಡಿಯಲ್ಲಿದೆ.
ಉಲ್ಲೇಖಗಳು
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ನಗರಗಳು ಮತ್ತು ಪಟ್ಟಣಗಳು
ರೆಕ್ಸ್ ಹ್ಯಾರಿಸನ್
ರೆಕ್ಸ್ ಹ್ಯಾರಿಸನ್ (ಮಾರ್ಚ್ ೫, ೧೯೦೮ - ಜೂನ್ ೨, ೧೯೯೦) ಇಂಗ್ಲೆಂಡ್ ಮೂಲದ ಹಾಲಿವುಡ್ ನಟ. ಮೈ ಫೇರ್ ಲೇಡಿ' ಚಲನ ಚಿತ್ರದಲ್ಲಿ 'ಪ್ರೊಫೆಸರ್ ಹಿಗಿನ್ಸ್' ಪಾತ್ರವಹಿಸಿ ಒಂದು ದಾಖಲೆಯನ್ನೇ ಸೃಷ್ಟಿಸಿದ ರೆಕ್ಸ್ ಹ್ಯಾರಿಸನ್, ಪ್ರತಿಭೆಯ ಖಣಿ. ಈ ಚಿತ್ರದಲ್ಲಿ ನಟಿ, 'ಆಡ್ರಿ ಹೆಪ್ಬರ್ನ್, ಅತ್ಯಂತ ಹೃದಯಂಗಮ ನಟನೆಯನ್ನು ಪ್ರದರ್ಶಿಸಿ ಜನರ ಮನಸ್ಸನ್ನು ಸೂರೆಗೊಂಡರು. ಚಿತ್ರದ ಮೊದಲಿನಿಂದ ಕೊನೆಯವರೆವಿಗೆ, ಇವರಿಬ್ಬರೇ ವಿಜೃಂಭಿಸುತ್ತಾರೆ. ಚಿತ್ರದಲ್ಲಿ ಅಳವಡಿಸಿದ, ಸಂಗೀತ ರಸಿಕರ ಮನಸ್ಸನ್ನು ತಣಿಸುವಲ್ಲಿ ಯಶಸ್ವಿಯಾಗಿದೆ.
ವರ್ಗ:ಹಾಲಿವುಡ್ ಚಲನಚಿತ್ರ ಕಲಾವಿದರು
ಸಿಂದಗಿ ವಿಧಾನಸಭಾ ಕ್ಷೇತ್ರ
ಸಿಂದಗಿ ವಿಧಾನಸಭಾ ಕ್ಷೇತ್ರವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ 8 ವಿಧಾನ ಸಭಾ ಕ್ಷೆತ್ರಗಳಲ್ಲಿ ಒಂದಾಗಿದೆ. ಸಿಂದಗಿ ಮತಕ್ಷೇತ್ರ(2018)ದಲ್ಲಿ 1,15,455 ಪುರುಷರು, 1,07,576 ಮಹಿಳೆಯರು ಸೇರಿ ಒಟ್ಟು 2,23,160 ಮತದಾರರಿದ್ದಾರೆ.
ಕ್ಷೇತ್ರದ ಇತಿಹಾಸ
ಕರ್ನಾಟಕದ ಉತ್ತರದ ಗಡಿಯಲ್ಲಿರುವ ಸಿಂದಗಿಯು ಉತ್ತರಕ್ಕೆ ಮಹಾರಾಷ್ಟ್ರದ ಸೊಲ್ಲಾಪುರ ಜಿಲ್ಲೆ, ಪಶ್ಚಿಮಕ್ಕೆ ಇಂಡಿ ತಾಲ್ಲೂಕು, ದಕ್ಷಿಣಕ್ಕೆ ವಿಜಯಪುರ ತಾಲ್ಲೂಕು ಮತ್ತು ಪೂರ್ವಕ್ಕೆ ಅಫಜಲಪೂರ ತಾಲ್ಲೂಕುಗಳಿವೆ.
ಸ್ವಾತಂತ್ರ್ಯ ಹೋರಾಟಗಾರ ವಾಸುದೇವ ಬಲವಂತರಾಯ ಪದಕಿ ಸೆರೆಸಿಕ್ಕ ದೇವರನಾವದಗಿ ದೇವಾಲಯವಿರುವುದು ವಿಜಯಪುರ ಜಿಲ್ಲೆಯ ಸಿಂದಗಿ ತಾಲೂಕಿನಲ್ಲಿ. 12 ನೇ ಶತಮಾನದಲ್ಲಿ ಕಲ್ಯಾಣಿ ಚಾಲುಕ್ಯರಿಂದ ನಿರ್ಮಿಸಲ್ಪಟ್ಟ ದೇವರನಾವದಗಿ ಶ್ರೀ ಸಂಗಮೇಶ್ವರ ದೇವಾಲಯ ಐತಿಹಾಸಿಕ ಪ್ರಸಿದ್ಧಿ ಪಡೆದಿದೆ. ಇದು ಹೈದರಾಬಾದ್ ಕರ್ನಾಟಕ ವಿಮೋಚನಾ ಹೋರಾಟದ ರೂವಾರಿ ರಮಾನಂದ ತೀರ್ಥರ ನೆಲೆಯೂ ಹೌದು.
ಬಸವಾದಿ ಶರಣರ ವಚನಗಳನ್ನು ಸಂರಕ್ಷಿಸುವಲ್ಲಿ ಪ್ರಮುಖ ಪಾತ್ರ ವಹಿಸಿದ ಜಗದೇವ ಮಲ್ಲಿಬೊಮ್ಮ ಶರಣರ ಆಲಮೇಲ ನೆಲೆಯನ್ನು ಮಡಿಲಲ್ಲಿ ಕಟ್ಟಿಕೊಂಡಿರುವ ಕ್ಷೇತ್ರ ಸಿಂದಗಿ. ಕಬ್ಬು ಬೆಳೆದು, ಸಕ್ಕರೆ ಉತ್ಪಾದಿಸುವ ಭೀಮಾ ತೀರದ ಈ ಕ್ಷೇತ್ರದ ಮತದಾರ ಸತತವಾಗಿ ಮೂರು ಅವಧಿಗೆ ಬಿಜೆಪಿ ಗೆಲ್ಲಿಸಿದ್ದಾನೆ.
ದೇಶಪ್ರೇಮಿ ಸ್ವಾತಂತ್ರ್ಯ ಹೋರಾಟಗಾರ ರಮಾನಂದ ತೀರ್ಥರು, ಬಸವಪ್ರಿಯ ಎಂ.ಎಂ. ಕಲಬುರ್ಗಿ, ರಂಗರತ್ನ ಹಂದಿಗನೂರು ಸಿದ್ರಾಮಪ್ಪ ಹೀಗೆ ಹತ್ತು ಹಲವು ಪ್ರತಿಭೆಗಳಿಗೆ ಜನ್ಮನೀಡಿದ ಸಿಂದಗಿ ಭೀಮಾ ತೀರದ ಸಮೃದ್ಧ ನೀರಾವರಿ ನೆಲ. ಭೀಮಾ ತೀರದಲ್ಲಿ ಕುಡಿಯುವ ನೀರಿಗೆ ಬರ ಬಂದರೂ ರಕ್ತದ ಕೋಡಿ ಮಾತ್ರ ಹರಿಯುತ್ತಲೇ ಇರುತ್ತದೆ. ಗುಂಡಿನ ಸದ್ದು, ರಕ್ತದ ಕೋಡಿ ಹರಿಸುವ ಮೂಲಕ ಭೀಮಾ ತೀರ ಬೇರೆಯೇ ದೃಷ್ಟಿಕೋನಕ್ಕೆ ಕಾರಣವಾಗಿದೆ.
ಸಿಂದಗಿ ಕ್ಷೇತ್ರದಿಂದ 2 ಬಾರಿ ಶಾಸಕರಾಗಿರುವ ರಮೇಶ ಭೂಸನೂರ ಗ್ರಾಮ ಮಟ್ಟದಿಂದ ರಾಜಕೀಯ ಜೀವನಕ್ಕೆ ಕಾಲಿಟ್ಟವರು. ಇವರು ಪಂಚಾಯತ್‌ ರಾಜ್‌ ವ್ಯವಸ್ಥೆಯ 3 ಹಂತಗಳಲ್ಲಿ (ಮಂಡಲ ಪಂಚಾಯಿತಿ, ತಾಪಂ, ಜಿಪಂ) ಸದಸ್ಯರಾಗಿ ಆಯ್ಕೆಯಾದವರು. 1987ರಲ್ಲಿ ಮಂಡಲ ಪಂಚಾಯಿತಿ ಸದಸ್ಯರಾಗಿ, ಪ್ರಧಾನ ಆಗಿದ್ದರು. 1995ರಲ್ಲಿ ತಾಪಂ ಸದಸ್ಯ, 2000ದಲ್ಲಿ ಆಲಮೇಲ ಜಿಪಂ ಕ್ಷೇತ್ರದಿಂದ ಪಕ್ಷೇತರ ಸದಸ್ಯರಾಗಿ ಆಯ್ಕೆಯಾಗಿದ್ದರು. 2004ರಲ್ಲಿ ವಿಧಾನಸಭೆ ಪ್ರವೇಶಿಸಲು ಇಂಡಿ ಕ್ಷೇತ್ರದ ಕಾಂಗ್ರೆಸ್‌ ಆಕಾಂಕ್ಷಿಯಾಗಿದ್ದರು. ಆದರೆ ಟಿಕೆಟ್‌ ಸಿಗಲಿಲ್ಲ. 2008ರಲ್ಲಿ ಸಿಂದಗಿ ಕ್ಷೇತ್ರದ ಬಿಜೆಪಿಯಿಂದ ಕಣಕ್ಕಿಳಿದು ಮೊದಲ ಬಾರಿಗೆ ಶಾಸಕರಾಗಿ ವಿಧಾನಸಭೆ ಮೆಟ್ಟಿಲೇರಿದರು. 2013ರಲ್ಲಿ ಬಿಜೆಪಿಯಿಂದ ಸ್ಪರ್ಧಿಸಿ 2ನೇ ಬಾರಿ ಶಾಸಕರಾದರು.
ವಿಜಯಪುರ ಜಿಲ್ಲೆಯ ವಿಶಿಷ್ಟ ವಿಧಾನಸಭಾ ಕ್ಷೇತ್ರ ಸಿಂದಗಿ. 13 ಚುನಾವಣೆ ಕಂಡಿರುವ ಈ ಕ್ಷೇತ್ರದಲ್ಲಿ ಕಾಂಗ್ರೆಸ್‌ 8 ವಿಜಯ ಕಂಡಿದ್ದರೂ, ತಲಾ ಒಂದು ಬಾರಿ ಜನತಾ ಪಕ್ಷ, ಜನತಾದಳದ ಅಭ್ಯರ್ಥಿಗಳನ್ನು ಗೆಲ್ಲಿಸಿ ಹಾಗೂ ಹ್ಯಾಟ್ರಿಕ್‌ ಬಾರಿಸಿರುವ ಬಿಜೆಪಿ ಮೂಲಕ ಕಾಂಗ್ರೆಸ್ಸೇತರ ಭದ್ರಕೋಟೆಯೂ ಎನಿಸಿದೆ. ಒಂದು ಬಾರಿ ಗೆದ್ದವರನ್ನು ಮತ್ತೆ ಗೆಲ್ಲಿಸದ ಕ್ಷೇತ್ರ ಎನಿಸಿದ್ದರೂ, ಸೋತವರನ್ನು ಅನುಕಂಪದಿಂದ ಎರಡನೇ ಸ್ಪರ್ಧೆಯಲ್ಲಿ ಗೆಲ್ಲಿಸಿದ ಇತಿಹಾಸ ಹೊಂದಿದೆ.
1989ರ ಚುನಾವಣೆಯಲ್ಲಿ ಸೋತಿದ್ದ ಎಂ.ಸಿ.ಮನಗೂಳಿ ಅವರನ್ನು 1994ರಲ್ಲಿ ಜನತಾ ದಳದಿಂದ ಗೆಲ್ಲಿಸಿದ ಮತದಾರ ಮೊದಲ ಬಾರಿ ಶಾಸಕರಾದರೂ ಸಚಿವರಾಗಿ ಸೇವೆ ಸಲ್ಲಿಸಲು ಅವಕಾಶ ಮಾಡಿ ಕೊಟ್ಟಿದ್ದಾರೆ. ಆ ನಂತರ ನಡೆದ ನಾಲ್ಕು ಚುನಾವಣೆಗಳಲ್ಲಿ ಸ್ಪರ್ಧಿಸಿದರೂ ಮನಗೂಳಿ ಅವರಿಗೆ ಕ್ಷೇತ್ರದ ಮತದಾರ ಮಾತ್ರ ಅನುಕಂಪ ತೋರಿಲ್ಲ. ಕೊನೆಗೆ 2018ರಲ್ಲಿ ಶಾಸಕರಾಗಿ ತೋಟಗಾರಿಕೆ ಸಚಿವರಾಗಿದ್ದರು.
ಜನಪ್ರತಿನಿಧಿಗಳ ವಿವರ
ವರ್ಗ:ಬಿಜಾಪುರ ಜಿಲ್ಲೆ ವರ್ಗ:ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ರಂಧ್ರ
thumb|ಅಂಚೆಚೀಟಿಗಳ ಜೋಡಿಯ ನಡುವಿನ ರಂಧ್ರಗಳು
ರಂಧ್ರವು ಒಂದು ಟೊಳ್ಳಾದ ಜಾಗ, ಒಂದು ಘನಕಾಯದಲ್ಲಿ/ಘನಕಾಯದ ಮೂಲಕವಿರುವ ತೂತು, ಅಥವಾ ನೆಲದಲ್ಲಿನ ಉತ್ಖನನ. ರಂಧ್ರಗಳು ನೈಸರ್ಗಿಕ ಮತ್ತು ಕೃತಕ ಪ್ರಕ್ರಿಯೆಗಳಿಂದ ಉಂಟಾಗುತ್ತವೆ, ಮತ್ತು ವಿವಿಧ ಉದ್ದೇಶಗಳಿಗೆ ಉಪಯುಕ್ತವಿರಬಹುದು, ಅಥವಾ ಶಿಲ್ಪವಿಜ್ಞಾನದ ಅನೇಕ ಕ್ಷೇತ್ರಗಳಲ್ಲಿ ಪರಿಹರಿಸಬೇಕಾದ ಸಮಸ್ಯೆಯನ್ನು ಪ್ರತಿನಿಧಿಸಬಹುದು. ವಸ್ತು ಮತ್ತು ಸ್ಥಳವನ್ನು ಅವಲಂಬಿಸಿ, ರಂಧ್ರವು ಒಂದು ಮೇಲ್ಮೈಯಲ್ಲಿನ ತಗ್ಗು ಆಗಿರಬಹುದು (ಉದಾಹರಣೆಗೆ ನೆಲದಲ್ಲಿನ ರಂಧ್ರ), ಅಥವಾ ಆ ಮೇಲ್ಮೈಯ ಮುಖಾಂತರ ಸಂಪೂರ್ಣವಾಗಿ ಸಾಗಬಹುದು (ಉದಾಹರಣೆಗೆ ಕಾಗದದ ಚೂರಿನಲ್ಲಿ ರಂಧ್ರಕದಿಂದ ಸೃಷ್ಟಿಯಾದ ತೂತು). ನಿರ್ಮಾಣದಲ್ಲಿ, ಇದು ಕುರುಡು ರಂಧ್ರ ಮತ್ತು ತೂರಿಹೋಗುವ ರಂಧ್ರದ ನಡುವಿನ ವ್ಯತ್ಯಾಸವನ್ನು ವಿವರಿಸುತ್ತದೆ.
ರಂಧ್ರಗಳು ನೈಸರ್ಗಿಕ ಪ್ರಕ್ರಿಯೆಗಳು ಮತ್ತು ಮಾನವರು ಅಥವಾ ಪ್ರಾಣಿಗಳ ಉದ್ದೇಶಪೂರ್ವಕ ಕ್ರಿಯೆಗಳು ಸೇರಿದಂತೆ, ಅನೇಕ ಕಾರಣಗಳಿಂದ ಉಂಟಾಗಬಹುದು. ನೆಲದಲ್ಲಿ ಉದ್ದೇಶಪೂರ್ವಕವಾಗಿ ಮಾಡಲಾದ ರಂಧ್ರಗಳನ್ನು ಸಾಮಾನ್ಯವಾಗಿ ಖನನದ ಪ್ರಕ್ರಿಯೆಯಿಂದ ಮಾಡಲಾಗುತ್ತದೆ. ಒಂದು ವಸ್ತುವಿನಲ್ಲಿನ ಅನುದ್ದೇಶಪೂರ್ವಕ ರಂಧ್ರಗಳು ಹಲವುವೇಳೆ ಹಾನಿಯ ಸಂಕೇತವಾಗಿರುತ್ತವೆ. ಗುಂಡಿಗಳು ಮತ್ತು ಬತ್ತುಕುಳಿಗಳು ಮಾನವ ನೆಲಸೆಗಳನ್ನು ನಾಶಗೊಳಿಸಬಲ್ಲವು. ರಂಧ್ರಗಳು ವಿವಿಧ ಬಗೆಯ ವಸ್ತುಗಳಲ್ಲಿ, ಮತ್ತು ವ್ಯಾಪಕ ವ್ಯಾಪ್ತಿಯ ಪ್ರಮಾಣಗಳಲ್ಲಿ ಉಂಟಾಗಬಹುದು. ಮಾನವರು ವೀಕ್ಷಿಸಬಹುದಾದಂಥ ಅತಿ ಸಣ್ಣ ರಂಧ್ರಗಳು ಸೂಜಿತೂತುಗಳು ಮತ್ತು ಸಾಲುತೂತುಗಳನ್ನು ಒಳಗೊಂಡಿವೆ, ಆದರೆ ರಂಧ್ರವೆಂದು ವರ್ಣಿಸಲಾದ ಅತ್ಯಂತ ಸಣ್ಣ ವಿದ್ಯಮಾನವೆಂದರೆ ಇಲೆಕ್ಟ್ರಾನ್ ರಂಧ್ರ. ಇಲೆಕ್ಟ್ರಾನ್ ರಂಧ್ರವೆಂದರೆ ಇಲೆಕ್ಟ್ರಾನ್ ಇಲ್ಲದಿರುವ ಅಥವಾ ಕಳೆದುಹೋಗಿರುವ ಪರಮಾಣು ಅಥವಾ ಪರಮಾಣು ಜಾಲರಿಯಲ್ಲಿನ ಸ್ಥಳ. ರಂಧ್ರವೆಂದು ವರ್ಣಿಸಲಾದ ಅತ್ಯಂತ ದೊಡ್ಡ ವಿದ್ಯಮಾನವೆಂದರೆ ಅತಿಬೃಹತ್ ಕಪ್ಪುರಂಧ್ರ. ಕಪ್ಪುರಂಧ್ರವು ಭೂಮಿಯ ಸೂರ್ಯನಿಗಿಂತ ಬಿಲಿಯನ್‍ಗಟ್ಟಲೆ ಹೆಚ್ಚು ಬೃಹತ್ ಗಾತ್ರವನ್ನು ಹೊಂದಿರಬಹುದಾದಂಥ ಬಾಹ್ಯಾಕಾಶ ವಸ್ತು.
ಪ್ರಾಣಿಗಳ ಶರೀರಗಳು ವಿವಿಧ ಜೈವಿಕ ಕಾರ್ಯಗಳನ್ನು ನಿರ್ವಹಿಸುವ ವಿಶೇಷೀಕೃತ ರಂಧ್ರಗಳನ್ನು ಹೊಂದಿರುವ ಪ್ರವೃತ್ತಿ ಇರುತ್ತದೆ, ಉದಾಹರಣೆಗೆ ಆಮ್ಲಜಕನ ಅಥವಾ ಆಹಾರದ ಸೇವನೆ, ತ್ಯಾಜ್ಯವಸ್ತುಗಳ ವಿಸರ್ಜನೆ, ಮತ್ತು ಸಂತಾನೋತ್ಪತ್ತಿಯ ಉದ್ದೇಶಗಳಿಗಾಗಿ ಇತರ ದ್ರವಗಳ ಅಂತಗ್ರಹಣ ಅಥವಾ ಹೊರಹಾಕುವಿಕೆ. ಆದರೆ, ಕೆಲವು ಸರಳ ಪ್ರಾಣಿಗಳಲ್ಲಿ, ಈ ಎಲ್ಲ ಉದ್ದೇಶಗಳನ್ನು ನೆರವೇರಿಸಲು ಏಕಮಾತ್ರ ರಂಧ್ರವಿರುತ್ತದೆ.
ಉಲ್ಲೇಖಗಳು
ವರ್ಗ:ವಸ್ತುಗಳು
ಜಲಪಾತ
thumb|ಇರುಪ್ಪು ಜಲಪಾತ
ಜಲಪಾತ - ನದೀಪಾತ್ರ ಬಲು ಕಡಿದೂ ಆಳವೂ ಆಗಿರುವೆಡೆಯಲ್ಲಿ ಹರಿಯುತ್ತಿರುವ ನೀರು ಎತ್ತರದಿಂದ ದುಮುಕುವ ಒಂದು ಭೌಗೋಳಿಕ ಲಕ್ಷಣ (ವಾಟರ್ ಫಾಲ್). ಸಾಮಾನ್ಯವಾಗಿ ಬೆಟ್ಟಪ್ರದೇಶಗಳಲ್ಲಿ ಏರು ತಗ್ಗುಗಳಲ್ಲಿ ಹರಿಯುವ ನದಿಗಳು ಸೃಷ್ಟಿಸುತ್ತವೆ.ಜಲಪಾತಗಳು ಸಾಮಾನ್ಯವಾಗಿ ನದಿಯ ಮೇಲಿನ ಪಥವುಗಳಿಂದ ರಚನೆಯಾಗುತ್ತವೆ.ನೀರಿನ ರಭಸ, ಹಾಲ್ನೊರೆಯಂತಹ ಬಣ್ಣ, ಗಂಭೀರವಾದ ಸದ್ದು, ಹತ್ತಿರದ ಸ್ಥಳಗಳಲ್ಲಿ ತಂಪಾದ ನೀರಿನ ಚಿಕ್ಕ ಚಿಕ್ಕ ಹನಿಗಳ ಸಿಂಚನ, ಇವೆಲ್ಲವೂ ಜನರನ್ನು ಆಕರ್ಷಿಸುತ್ತವೆ.
ಬರೆಯ ಅಂಚು ಬಲು ಕಡಿದಾಗಿದ್ದರೆ ಅಲ್ಲಿ ನೀರು ಅತಿ ರಭಸದಿಂದ ನೆಗೆಯುವಾಗ, ನೆಲಸಂಪರ್ಕವೇ ಇಲ್ಲದೆ, ಹಲವಾರು ಅಡಿಗಳ ಆಳದಲ್ಲಿನ ತಳಕ್ಕೆ ಕೆಡೆಯಬಹುದು. ಬರೆ ಅಷ್ಟೊಂದು ಕಡಿದಾಗಿರದಿದ್ದರೆ ನೀರು ಅದರ ಮೈಯನ್ನು ತೊಳೆದುಕೊಂಡೇ ವೇಗದಿಂದ ಕೆಳಕ್ಕೆ ಬೀಳುತ್ತದೆ.
ಒಂದು ನದಿಯ ಉಗಮದಿಂದ ಅದು ಕೊನೆಯಾಗುವ ಮುಖದ ವರೆಗಿನ ಅದರ ಪ್ರವಾಹ ಮಾರ್ಗವನ್ನು ಮೇಲ್ಕಣಿವೆ (ಪರ್ವತಭಾಗ), ನಡುಕಣಿವೆ (ಮಧ್ಯಭಾಗ) ಮತ್ತು ಕೆಳಭಾಗ (ಬಯಲು ಭಾಗ) ಎಂಬುದಾಗಿ ವಿಭಾಗಿಸಬಹುದು. ಈ ಮೂರು ವಿಭಾಗಗಳಲ್ಲೂ ನದಿಯ ಚಲನಾತ್ಮಕ ಕ್ರಿಯೆಗಳಾದ ಕೊರೆಯುವಿಕೆ, ಸ್ಥಾನಾಂತರೀಕರಣ ಸಂಚಯನಗಳು ಆಯಾ ಭಾಗದ ಇಳಿಜಾರು ಮತ್ತು ಶಿಲಾಪ್ರಸ್ತರಗಳ ಲಕ್ಷಣ ಹವೆ ಮತ್ತು ಇತರ ವೈಶಿಷ್ಟ್ಯಗಳಿಗೆ ಅನುಸಾರವಾಗಿ ಸಾಗುತ್ತವೆ. ನದಿಯ ಮೇಲ್ಕಣಿವೆ ಎತ್ತರವಾದ ಪರ್ವತದಲ್ಲಿರುತ್ತದೆ. ಈ ಭಾಗದಲ್ಲಿ ಕಡಿದಾದ ಇಳಿಜಾರುಗಳು ಸ್ವಾಭಾವಿಕ. ಅಲ್ಲಿ ನದಿ ಅತಿ ವೇಗದಿಂದ ಪ್ರವಹಿಸುವುದರಿಂದ ಅದರ ಪಾತ್ರದ ಕೊರೆತ ಅತ್ಯಧಿಕವಾಗಿಯೂ ತೀವ್ರವಾಗಿಯೂ ನಡೆಯುತ್ತದೆ. ಪ್ರವಾಹದ ಕೊರೆವ ಸಾಮರ್ಥ್ಯ ನೀರಿನ ಮತ್ತು ಅದರಲ್ಲಿರುವ ಇತರ ವಸ್ತುಗಳ ಪರಿಮಾಣ, ಶಿಲಾಪ್ರಸ್ತರಗಳ ಲಕ್ಷಣ ಮತ್ತು ಎತ್ತರಗಳನ್ನು ಅವಲಂಬಿಸಿದೆ. ನದಿಯ ಪ್ರವಾಹಮಾರ್ಗದಲ್ಲಿ ಕಠಿಣ ಮತ್ತು ಮೃದು ಶಿಲಾ ಪ್ರಸ್ತರಗಳು ಪರ್ಯಾಯ ಕ್ರಮದಲ್ಲಿ ಬೆರೆತಿರುವುದುಂಟು. ಕಠಿಣ ಶಿಲೆಗಳ ಕೊರೆತ ಬಲು ನಿಧಾನ; ಮೃದು ಶಿಲೆಗಳಾದರೋ ಬಲು ಬೇಗನೆ ಶಿಥಿಲಗೊಳ್ಳುತ್ತವೆ. ಆಗ ಕಡಿದಾದ ಇಳಿತವುಂಟಾಗಿ ಮೇಲಿನ ಕಠಿಣಶಿಲೆಯ ಅಡಿಯಲ್ಲಿ ಹಳ್ಳವೊಂದು ನಿರ್ಮಾಣವಾಗುತ್ತದೆ. ಕೊರೆತ ಇನ್ನಷ್ಟು ಮುಂದೊತ್ತಿದಂತೆ ಕಠಿಣ ಶಿಲಾಮುಖ ಲಂಬವಾಗಿ ನಿಂತಮತೆ ಕಾಣುವುದು. ಆಗ ನದಿಯ ನೀರು ಅದರ ಮೇಲಿಂದ ಹರಿಯುತ್ತ ಒಮ್ಮೆಲೆ ಕೆಳಕ್ಕೆ ಹಾರಿಬೀಳುವುದು. ಇದೇ ಜಲಪಾತ. ಮೇಲಿನ ಕಠಿಣ ಶಿಲೆಗೆ ಜಲಪಾತಕಾರಿ ಎಂದು ಹೆಸರು. ಕಾಲಕ್ರಮದಲ್ಲಿ ಅದು ಶಿಥಿಲವಾಗುತ್ತ ಹೋದಂತೆ ಜಲಪಾತ ಹಿಮ್ಮೆಟ್ಟುವುದು. ಜಲಪಾತಗಳು ಹಲವು ಅಡಿಗಳಿಂದ ನೂರಾರು ಅಡಿಗಳಷ್ಟು ಆಳದ ವರೆಗೆ ಧುಮುಕುವವು. ಅವುಗಳ ಠೀವಿ ಸಿಡಿಯುವ ತುಷಾರಗಳ ಚೆಲುವು ಬಿಸಿಲಿನಲ್ಲಿ ಚೆಲ್ಲಾಡುವ ಬಣ್ಣಗಳ ಬೆಡಗು, ಭೋರ್ಗರೆಯುವ ಶಬ್ದಗಾಂಭೀರ್ಯ ಮತ್ತು ಪರಿಸರದ ಸೃಷ್ಟಿಸೌಂದರ್ಯ ವೀಕ್ಷಕರ ಕೆವಿ ಕಣ್ಮನಗಳನ್ನು ಸೂರೆಗೊಳ್ಳುತ್ತವೆ. ಜಲಪಾತಗಳ ಚಲನಶಕ್ತಿಯನ್ನು ಉಪಯುಕ್ತವಾಗಿ ಪರಿವರ್ತಿಸಿಕೊಳ್ಳುವುದು ಕೂಡ ಸಾಧ್ಯ.
ಉತ್ತರ ಅಮೆರಿಕದ ಅತ್ಯದ್ಭುತ ಹಾಗೂ ಚೇತೋಹಾರಿ ದೃಶ್ಯಗಳಲ್ಲೊಂದೆನಿಸಿದ ವಿಶಾಲವಾದ ನಯಾಗರ ಜಲಪಾತ.
ಇದು ಕೆನಡ ಮತ್ತು ಅಮೆರಿಕದ ಸಂಯುಕ್ತ ಸಂಸ್ಥಾನಗಳ ಗಡಿಯಲ್ಲಿದೆ. ನಡುವಣ ದ್ವೀಪ ಈ ಜಲಪಾತವನ್ನು ಕೆನಡ ಮತ್ತು ಅಮೆರಿಕದ ವಿಭಾಗಗಳನ್ನಾಗಿ ವಿಂಗಡಿಸುತ್ತದೆ. ಪಂಚ ಮಹಾಸರೋವರಗಳ ಪಂಕ್ತಿಗೆ ಸೇರಿದ ಈರಿ ಸರೋವರದಿಂದ ಆಂಟೇರಿಯೋ ಸರೋವರಕ್ಕೆ ಹರಿಯುವ 100 ಮೈಲಿ ಉದ್ದದ ನಯಾಗರ ನದಿಯಿಂದ ಈ ಜಲಪಾತ ಉಂಟಾಗಿವೆ. ಕೆನಡ ಭಾಗದ ಜಲಪಾತದ ಆಕಾರ ದೊಡ್ಡ ಲಾಳದಂತೆ. 2500' ಅಗಲ ಮತ್ತು 155' ಎತ್ತರ ಅಮೆರಿಕದ ಭಾಗ 1000' ಅಗಲ ಮತ್ತು 165' ಎತ್ತರವಾಗಿದೆ. ಈ ಜಲಪಾತ ನಿರ್ಮಾಣ ಕಾಲದಿಂದ ಇದುವರೆಗೆ (1974) ಇದರ ಮೇಲಿನ ಶಿಲಾಮುಖ ಮೂರು ಮೈಲಿಗಳಷ್ಟು ಹಿಂದೊತ್ತಿದೆ. ಅದು ವರ್ಷಕ್ಕೆ 3-4 ಅಡಿಗಳಂತೆ ಹಿಮ್ಮೆಟ್ಟುತ್ತಿದೆ. ಎಂದು ಅಂದಾಜು ಮಾಡಲಾಗಿದೆ. ಮೇಲಿನ ಎರಡು ರಾಷ್ಟ್ರಗಳಿಗೆ ಸೇರಿರುವ ಈ ಜಲಪಾತದ ಅಗಾಧ ಜಲಸಾಮಥ್ರ್ಯವನ್ನು ಆ ರಾಷ್ಟ್ರಗಳು ಜಲವಿದ್ಯುದುತ್ಪಾದನೆಗಾಗಿ ಬಳಸುತ್ತಲಿವೆ. ಈ ಕಾರಣದಿಂದಲೂ ಹೊಸದಾಗಿ ನಿರ್ಮಿಸಲ್ಪಟ್ಟ ಸೇಂಟ್ ಲಾರೆನ್ಸ್ ಸಮುದ್ರಮಾರ್ಗದಿಂದಲೂ ನಯಾಗಾರ ಜಲಪಾತದಿಂದ ಇಳಿಯುವ ನೀರಿನ ಗಾತ್ರ ಕುಗ್ಗುತ್ತಲಿದೆ. ಅಮೆರಿಕ ವಿಭಾಗದ ಜಲಪಾತಕ್ಕೆ ಕಾಮನಬಿಲ್ಲು ಸೇತುವೆಯನ್ನು (ರೇನ್‍ಬೊ ಬ್ರಿಜ್) ರಚಿಸಿರುತ್ತಾರೆ.
ಭಾರತದ ಪ್ರಸಿದ್ಧ ಜಲಪಾತಗಳು
ಭಾರತದ ಪ್ರಸಿದ್ಧ ಜಲಪಾತಗಳಲ್ಲಿ ಕರ್ನಾಟಕದ ಉತ್ತರ ಕನ್ನಡ ಮತ್ತು ಶಿವಮೊಗ್ಗ ಜಿಲ್ಲೆಗಳ ಗಡಿಯಲ್ಲಿ ಹರಿಯುವ ಶರಾವತಿ ನದಿಯ ಜಲಪಾತ (ಗೇರುಸೊಪ್ಪೆ ; ಜೋಗ್) ಅತ್ಯಂತ ರಮಣೀಯವಾದುದು. ಶರಾವತಿ ಇಲ್ಲಿ ರಾಜಾ, ರೋರರ್, ರಾಕೆಟ್ ಮತ್ತು ಲೇಡಿ (ರಾಣಿ) ಎಂಬ ನಾಲ್ಕು ಭಾಗಗಳಾಗಿ 830' ಎತ್ತರದಿಂದ ಆಕಾಶಗಂಗೆಯಂತೆ ಭೋರ್ಗರೆಯುತ್ತ ಕೆಳಕ್ಕೆ ರಭಸವಾಗಿ ಧುಮುಕುತ್ತದೆ. ಹಾಲಿನ ರಾಶಿಯಂತೆ ನೊರೆಗೂಡಿದ ನೀರಿನ ಪ್ರವಾಹವೂ ಅಂತರಾಳದಲ್ಲಿ ಶೋಭಿಸುವ ವಿವಿಧ ವರ್ಣಗಳ ಸಾವಿರಾರು ಕಾಮನಬಿಲ್ಲುಗಳ ದೃಶ್ಯವೂ ಉಪಮಾತೀತವಾಗಿವೆ. ಇಲ್ಲಿನ ಜಲಸಾಮರ್ಥ್ಯದ ಸಹಾಯದಿಂದ ಜೋಗ್ (ಮಹಾತ್ಮಾಗಾಂಧಿ ಜಲವಿದ್ಯುತ್ ಉತ್ಪಾದನಾಕೇಂದ್ರ) ಮತ್ತು ಶರಾವತಿ ಕಣಿವೆಯ ಹೊಸ ಜಲವಿದ್ಯುಚ್ಛಕ್ತಿ ಯಂತ್ರಾಗಾರಗಳು ನಡೆಯುತ್ತಿವೆ. ಇಲ್ಲಿ ಏಷ್ಯದಲ್ಲೇ ಅತಿ ಕಡಿಮೆ ವೆಚ್ಚದಲ್ಲಿ ಜಲವಿದ್ಯುಚ್ಛಕ್ತಿ ನಿರ್ಮಾಣವಾಗುತ್ತಿದೆ. ಎಂಬ ಪ್ರತೀತಿ ಉಂಟು.
ಕರ್ನಾಟಕದ ಇತರ ಕೆಲವು ಜಲಪಾತಗಳು
Read more at: http://kannada.nativeplanet.com/travel-guide/beautiful-waterfalls-south-india-000035.html
thumb|center|800px|[[ಇಗುವಾಸ್ಸು ಜಲಪಾತ (ಅರ್ಜೆಂಟೀನ)]] thumb|ಅಬ್ಬೆ ಜಲಪಾತ ಉಲ್ಲೇಖಗಳು
Reflist http://www.kannadakavi.com/janapadajagattu/euuru/waterfalls.htm * ವರ್ಗ:ಭೂಗೋಳ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ನೀಲಿ ವಜ್ರ
ನೀಲಿ ವಜ್ರವು ಒಂದು ರೀತಿಯ ವಜ್ರವಾಗಿದ್ದು, ಕಲ್ಲಿನಲ್ಲಿರುವ ನೀಲಿ ಬಣ್ಣದ ಹೆಚ್ಚುವರಿ ಅಂಶವನ್ನು ಹೊರತುಪಡಿಸಿ ಖನಿಜದ ಎಲ್ಲಾ ಅಂತರ್ಗತ ಗುಣಲಕ್ಷಣಗಳನ್ನು ಪ್ರದರ್ಶಿಸುತ್ತದೆ. ಸ್ಫಟಿಕದಂತಹ ಲ್ಯಾಟಿಸ್ ರಚನೆಯನ್ನು ಕಲುಷಿತಗೊಳಿಸುವ ಬೋರಾನ್ ಜಾಡಿನ ಪ್ರಮಾಣದಿಂದ ಅವು ನೀಲಿ ಬಣ್ಣವನ್ನು ಹೊಂದಿರುತ್ತವೆ. ನೀಲಿ ವಜ್ರಗಳು ಅಲಂಕಾರಿಕ ಬಣ್ಣದ ವಜ್ರಗಳು ಎಂದು ಕರೆಯಲ್ಪಡುವ ವಜ್ರಗಳ ಉಪವರ್ಗಕ್ಕೆ ಸೇರಿವೆ-ಇದು ತೀವ್ರವಾದ ಬಣ್ಣವನ್ನು ಪ್ರದರ್ಶಿಸುವ ವಜ್ರಗಳ ಸಾಮಾನ್ಯ ಹೆಸರು.
ಮೌಲ್ಯವನ್ನು ನಿರ್ಧರಿಸುವ ಗುಣಲಕ್ಷಣಗಳು
ಎಲ್ಲಾ ರತ್ನದ ಕಲ್ಲುಗಳ ಶ್ರೇಣೀಕರಣವನ್ನು ನಿಯಂತ್ರಿಸುವ ಅದೇ ನಾಲ್ಕು ಮೂಲಭೂತ ನಿಯತಾಂಕಗಳನ್ನು ನೀಲಿ ವಜ್ರಗಳನ್ನು ಗ್ರೇಡ್ ಮಾಡಲು ಬಳಸಲಾಗುತ್ತದೆ-ಕಾನಸರ್ಶಿಪ್ನ ನಾಲ್ಕು ಸಿಗಳು: ಬಣ್ಣ, ಸ್ಪಷ್ಟತೆ, ಕಟ್ ಮತ್ತು ಕ್ಯಾರೆಟ್ ತೂಕ. ನೀಲಿ ವಜ್ರವನ್ನು ಶ್ರೇಣೀಕರಿಸುವಲ್ಲಿ ಮತ್ತು ಅದರ ಮೌಲ್ಯವನ್ನು ನಿರ್ಧರಿಸುವಲ್ಲಿ ಬಣ್ಣವನ್ನು ಸಂಪೂರ್ಣ ಪ್ರಮುಖ ಮಾನದಂಡವೆಂದು ಪರಿಗಣಿಸಲಾಗುತ್ತದೆ. ಆದಾಗ್ಯೂ, ಅತ್ಯಮೂಲ್ಯವಾದ ನೀಲಿ ವಜ್ರಗಳು ಸಹ ಹೆಚ್ಚಿನ ಸ್ಪಷ್ಟತೆಯ ಶ್ರೇಣಿಗಳನ್ನು ಪ್ರದರ್ಶಿಸುತ್ತವೆ. ಸಂಪೂರ್ಣ ದೋಷರಹಿತ (ಎಫ್) ಸ್ಪಷ್ಟತೆಯ ಶ್ರೇಣೀಕರಣದೊಂದಿಗೆ ತಿಳಿದಿರುವ ಯಾವುದೇ ನೀಲಿ ವಜ್ರವಿಲ್ಲ, ಆದಾಗ್ಯೂ ಹಲವಾರು ಆಂತರಿಕವಾಗಿ ದೋಷರಹಿತ (ಐಎಫ್) ಶ್ರೇಣೀಕರಿಸಲಾಗಿದೆ. ಮೊದಲು ಉಲ್ಲೇಖಿಸಲಾದ ನೀಲಿ ವಜ್ರಗಳಲ್ಲಿ ಒಂದಾದ ಹೋಪ್ ಡೈಮಂಡ್, ೪೫.೫೨ ಕ್ಯಾರೆಟ್ ಫ್ಯಾನ್ಸಿ ಗಾಢ ಬೂದು-ನೀಲಿ ಬಣ್ಣವನ್ನು ಹೊಂದಿದ್ದು, ಇದು ಭಾರತದಲ್ಲಿ ಪತ್ತೆಯಾಗಿದೆ ಎಂದು ನಂಬಲಾಗಿದೆ. ಆದರೆ ೧೬೬೬ ರಲ್ಲಿ ಫ್ರೆಂಚ್ ರತ್ನ ವ್ಯಾಪಾರಿ ಜೀನ್-ಬ್ಯಾಪ್ಟಿಸ್ಟ್ ಟಾವೆರ್ನಿಯರ್ ಅವರ ಮೊದಲ ದಾಖಲಿತ ಉಪಸ್ಥಿತಿಯಾಗಿದ್ದು, ಅವರು ಇದನ್ನು  ಟಾವೆರ್ನಿಯರ್ ಬ್ಲೂ ಎಂದು ಕರೆಯುತ್ತಾರೆ. ನಂತರ ಅದರ ಕೊನೆಯ ಮಾಲೀಕ ಪ್ರಸಿದ್ಧ ಆಭರಣ ವ್ಯಾಪಾರಿ ಹ್ಯಾರಿ ವಿನ್ಸ್ಟನ್, ವಾಷಿಂಗ್ಟನ್, ಡಿಸಿ ಯಲ್ಲಿನ ಸ್ಮಿತ್ಸೋನಿಯನ್  ನ್ಯಾಷನಲ್ ಮ್ಯೂಸಿಯಂ ಆಫ್ ನ್ಯಾಚುರಲ್ ಹಿಸ್ಟರಿಗೆ ದಾನ ಮಾಡುವ ಮೊದಲು ಬಣ್ಣರಹಿತ ("ಬಿಳಿ") ವಜ್ರಗಳು ಸಹಸ್ರಮಾನಗಳಿಂದಲೂ ಅತ್ಯಂತ ಜನಪ್ರಿಯ ರೀತಿಯ ವಜ್ರವಾಗಿ ಉಳಿದಿವೆ. ಆದರೆ ಈ ನೀಲಿ ವಜ್ರದ ಅಸ್ತಿತ್ವವು  ಬಹಳ ವರ್ಷಗಳ ಹಿಂದೆಯೇ ಅಲಂಕಾರಿಕ ಬಣ್ಣದ ವಜ್ರಗಳ ಬೇಡಿಕೆಯ ನೈಜತೆಯನ್ನು ದೃಢಪಡಿಸುತ್ತದೆ.
ಬಣ್ಣ
ರತ್ನಶಾಸ್ತ್ರದಲ್ಲಿ, ಬಣ್ಣವನ್ನು ಮೂರು ಘಟಕಗಳಾಗಿ ವಿಂಗಡಿಸಲಾಗಿದೆ:  ವರ್ಣ,  ಶುದ್ಧತ್ವ ಮತ್ತು  ಟೋನ್. ನೀಲಿ ವಜ್ರಗಳು ಹಸಿರು-ನೀಲಿಯಿಂದ ಬೂದು-ನೀಲಿವರೆಗಿನ ವರ್ಣಗಳಲ್ಲಿ ಕಂಡುಬರುತ್ತವೆ, ಪ್ರಾಥಮಿಕ ವರ್ಣವು ಅಗತ್ಯವಾಗಿ ನೀಲಿ ಬಣ್ಣದ್ದಾಗಿದೆ. ಹಸಿರು ಮತ್ತು ಬೂದು ಬಣ್ಣವು ನೀಲಿ ವಜ್ರಗಳಲ್ಲಿ ಕಂಡುಬರುವ ಸಾಮಾನ್ಯ ದ್ವಿತೀಯಕ ವರ್ಣಗಳಾಗಿವೆ. ನೀಲಿ ವಜ್ರಗಳನ್ನು ಅತ್ಯಂತ ಸುಂದರವಾದ ಮತ್ತು ಮೌಲ್ಯಯುತವೆಂದು ಪರಿಗಣಿಸಲಾಗುತ್ತದೆ. ಆದರೆ ಇದರಲ್ಲಿ ಯಾವುದೇ ದ್ವಿತೀಯಕ ಬಣ್ಣವು ಇರುವುದಿಲ್ಲ ಆದರೆ ಶುದ್ಧ ನೀಲಿ ಬಣ್ಣವಾಗಿರುತ್ತದೆ. ಆದಾಗ್ಯೂ, ತಿಳಿ ಬಣ್ಣದ ಶುದ್ಧ ನೀಲಿ ವಜ್ರವನ್ನು ಹಸಿರು-ನೀಲಿ ಅಥವಾ ಬೂದು-ನೀಲಿ ವಜ್ರಕ್ಕಿಂತ ಕಡಿಮೆ ಮೌಲ್ಯಯುತವೆಂದು ಪರಿಗಣಿಸಬಹುದು, ಏಕೆಂದರೆ ಅದರ ಬಣ್ಣವು ಹೆಚ್ಚು ಎದ್ದುಕಾಣುತ್ತದೆ. ಈ ಕಾರಣಕ್ಕಾಗಿ ನೀಲಿ ವಜ್ರಗಳಲ್ಲಿ ಬಣ್ಣದ ಗುಣಲಕ್ಷಣವು ತುಂಬಾ ಸಂಕೀರ್ಣವಾಗಿದೆ. ಹೆಚ್ಚಿನ ಶುದ್ಧ ನೀಲಿ ವಜ್ರಗಳು ಟೈಪ್ ಐಐಬಿ ಆಗಿರುತ್ತವೆ, ಅಂದರೆ ಅವುಗಳು ಬಹಳ ಕಡಿಮೆ ಅಥವಾ ಸಾರಜನಕ ಕಲ್ಮಶಗಳ ಸಂಪೂರ್ಣ ಕೊರತೆಯನ್ನು ಹೊಂದಿರುತ್ತವೆ. ಟೈಪ್ ಎಲ್ಎ ನೀಲಿ ಕಲ್ಲುಗಳು ದ್ವಿತೀಯ ವರ್ಣವನ್ನು ಹೊಂದಿರುತ್ತವೆ ಮತ್ತು ಹೈಡ್ರೋಜನ್ ಇರುವಿಕೆಯಿಂದ ಅವುಗಳ ಬಣ್ಣವನ್ನು ಪಡೆಯುತ್ತವೆ.
ಚಿಕಿತ್ಸೆಗಳು
ನೀಲಿ ವಜ್ರಗಳು ನೈಸರ್ಗಿಕವಾಗಿದ್ದರೆ ಮಾತ್ರ ಅಪರೂಪದ ಮತ್ತು ಮೌಲ್ಯಯುತವೆಂದು ಪರಿಗಣಿಸಲಾಗುತ್ತದೆ. ನೈಸರ್ಗಿಕ ನೀಲಿ ವಜ್ರದ ವ್ಯಾಖ್ಯಾನವು ನೀಲಿ ವಜ್ರವಾಗಿದ್ದು, ಅದರ ನೀಲಿ ಬಣ್ಣವನ್ನು ಈಗಾಗಲೇ ಪ್ರಸ್ತುತಪಡಿಸಲಾಗಿದೆ. ೧೯೫೦ ರ ದಶಕದಿಂದಲೂ, ಬಣ್ಣರಹಿತ ಕಲ್ಲಿಗೆ ಬಣ್ಣವನ್ನು ಸೇರಿಸುವುದು ಮತ್ತು ವಜ್ರದ ನೋಟವನ್ನು ಬದಲಾಯಿಸಲು ಹಲವು ವಿಧಾನಗಳನ್ನು ಅಭಿವೃದ್ಧಿಪಡಿಸಲಾಗಿದೆ. ಇವುಗಳನ್ನು ವರ್ಧಿತ ವಜ್ರಗಳು ಎಂದು ಪರಿಗಣಿಸಲಾಗುತ್ತದೆ ಮತ್ತು ಇವುಗಳು ನೈಸರ್ಗಿಕ ನೀಲಿ ವಜ್ರದ ಮೌಲ್ಯ ಅಥವಾ ಮರುಮಾರಾಟ ಮೌಲ್ಯವನ್ನು ಹೊಂದಿಲ್ಲ. ವರ್ಧಿತ ನೀಲಿ ವಜ್ರಗಳನ್ನು ಹೂಡಿಕೆ ಅಥವಾ ಅಂತಿಮವಾಗಿ ಮರುಮಾರಾಟದ ಉದ್ದೇಶದಿಂದ ಖರೀದಿಸಲಾಗುವುದಿಲ್ಲ. ಎಚ್‍ಪಿಎಚ‍್‍ಟಿ ವಿಧಾನವನ್ನು ಬಳಸಿಕೊಂಡು ಸಂಶ್ಲೇಷಿತ ನೀಲಿ ವಜ್ರಗಳನ್ನು ಸಹ ತಯಾರಿಸಲಾಗುತ್ತದೆ.
ನೀಲಿ ವಜ್ರದ ಗಣಿಗಳು
ಆರಂಭಿಕ ದಾಖಲೆಯ ನೀಲಿ ವಜ್ರ, ಹೋಪ್ ಡೈಮಂಡ್, ಹದಿನೇಳನೆ ಶತಮಾನದಲ್ಲಿ ಭಾರತದಲ್ಲಿ ಆಂಧ್ರಪ್ರದೇಶದ ಗುಂಟೂರು ಜಿಲ್ಲೆಯ ಕೊಲ್ಲೂರು ಗಣಿಯಲ್ಲಿ (ಆ ಸಮಯದಲ್ಲಿ ಗೋಲ್ಕೊಂಡ ಸಾಮ್ರಾಜ್ಯದ ಭಾಗವಾಗಿತ್ತು) ಕಂಡುಹಿಡಿಯಲಾಯಿತು. ಆದಾಗ್ಯೂ, ದಕ್ಷಿಣ ಆಫ್ರಿಕಾದ ಕುಲ್ಲಿನಾನ್ ಮೈನ್ ಮತ್ತು ಗೋಲ್ಕೊಂಡಾ ಪ್ರದೇಶದಲ್ಲಿ ನೀಲಿ ವಜ್ರಗಳು ಪತ್ತೆಯಾಗಿವೆ. ಪಶ್ಚಿಮ ಆಸ್ಟ್ರೇಲಿಯಾದ ಆರ್ಗೈಲ್ ಮೈನ್‌ನಲ್ಲಿ ಕೆಲವು ನೀಲಿ ವಜ್ರಗಳನ್ನು ಕಂಡುಹಿಡಿಯಲಾಗಿದೆ ಮತ್ತು ಅವುಗಳು ಕಂಡುಬಂದಾಗ ಅವರ ವಾರ್ಷಿಕ ಆರ್ಗೈಲ್ ಟೆಂಡರ್‌ನಲ್ಲಿ ನೀಡಲಾಗುತ್ತದೆ. ನೀಲಿ ವಜ್ರಗಳು, ಇತರ ವಜ್ರಗಳಿಗಿಂತ ಭಿನ್ನವಾಗಿ, ಭೂಮಿಯ ನಿಲುವಂಗಿಯ ಕೆಳಭಾಗದಲ್ಲಿ ರೂಪುಗೊಂಡಿವೆ ಮತ್ತು ಅವುಗಳ ನೀಲಿ ಬಣ್ಣವನ್ನು ರಚಿಸುವ ಬೋರಾನ್ ಸಾಗರದ ಟೆಕ್ಟೋನಿಕ್ ಪ್ಲೇಟ್‌ಗಳನ್ನು ಒಳಗೊಳ್ಳುವ ಮೂಲಕ ಮ್ಯಾಂಟಲ್‌ಗೆ ಸಾಗಿಸುವ  ಸರ್ಪೆಂಟಿನೈಟ್‌ನಿಂದ ಹುಟ್ಟಿಕೊಂಡಿದೆ ಎಂದು ಭಾವಿಸಲಾಗಿದೆ.
ಜನಪ್ರಿಯ ಸಂಸ್ಕೃತಿಯಲ್ಲಿ ನೀಲಿ ವಜ್ರಗಳು
ಹೋಪ್ ಡೈಮಂಡ್‌ನ ಕಟ್ಟುಕಥೆಯ ಶಾಪವನ್ನು ಹೊರತುಪಡಿಸಿ, ನೀಲಿ ವಜ್ರಗಳು ಇನ್ನೂ ವಿಶ್ವ ಸಂಸ್ಕೃತಿಯ ದೊಡ್ಡ ಭಾಗವನ್ನು ಪ್ರತಿನಿಧಿಸುವುದಿಲ್ಲ. ಆದಾಗ್ಯೂ, ೨೦೧೫ ರ ಹೊತ್ತಿಗೆ, ನೀಲಿ ವಜ್ರಗಳು ಹರಾಜಿನಲ್ಲಿ ಹೆಚ್ಚು ಬೇಡಿಕೆಯಿರುವ ರತ್ನಗಳಾಗಿವೆ. ೯.೭೫ ಕ್ಯಾರೆಟ್ ಅಲಂಕಾರಿಕ ಎದ್ದುಕಾಣುವ ನೀಲಿ "ಜೋ" ವಜ್ರವನ್ನು ಹಾಂಗ್ ಕಾಂಗ್ ಬಿಲಿಯನೇರ್ ಜೋಸೆಫ್ ಲೌಗೆ ಮಾರಾಟ ಮಾಡುವುದರ ಮೂಲಕ ಇದನ್ನು ಪ್ರಚೋದಿಸಲಾಯಿತು, ಅವರು ಅದನ್ನು ಖರೀದಿಸಿದರು ಮತ್ತು ಅದನ್ನು ಅವರ ಚಿಕ್ಕ ಮಗಳು ಜೊಯ್ ಎಂದು ಹೆಸರಿಸಿದರು.
ಬ್ಲೂ ಡೈಮಂಡ್ ಎಂದು ಕರೆಯಲ್ಪಡುವ ಮಾನವರೂಪಿ ಪಾತ್ರವು ದೂರದರ್ಶನದ ಕಾರ್ಯಕ್ರಮ ಸ್ಟೀವನ್ ಯೂನಿವರ್ಸ್‌ನಲ್ಲಿ ಗ್ರೇಟ್ ಡೈಮಂಡ್ ಅಥಾರಿಟಿಯ ಸದಸ್ಯವಾಗಿದೆ.
ಬಾಹ್ಯ ಕೊಂಡಿಗಳು
ವರ್ಗ:ಖನಿಜಗಳು ವರ್ಗ:[[ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ]]
ಮುರುಘಾ ಮಠ
ಶ್ರೀ ಜಗದ್ಗುರು ಮುರುಘರಾಜೇಂದ್ರ ಬೃಹನಮಠ ಚಿತ್ರದುರ್ಗ
ಶ್ರೀ ಜಗದ್ಗುರು ಮುರುಘರಾಜೇಂದ್ರ ಬೃಹನಮಠ ಕರ್ನಾಟಕದ ಧಾರ್ಮಿಕ ಇತಿಹಾಸದಲ್ಲಿ ಒಂದು ಅಸಾಧಾರಣ ಸಂಸ್ಥೆಯಾಗಿದೆ.ಇದು ವಿದ್ಯಾನಗರಿಯಾದ ಧಾರವಾಡದಲ್ಲಿ ಇದೆ. ಈ ಮಠವು ಚಿತ್ರದುರ್ಗದ ಪಶ್ಚಿಮ ಭಾಗದ ಸುಂದರ ಮತ್ತು ಪ್ರಶಾಂತವಾದ ಸ್ಥಳದಲ್ಲಿದೆ. ಈ ಹೆಸರಾಂತ ಸಂಪ್ರದಾಯದ ಮಠವು ಮೂರು ಶತಮಾನಗಳಿಂದ ಸಾಮಾಜಿಕ ಧಾರ್ಮಿಕ, ಶೈಕ್ಷಣಿಕ ಮತ್ತು ಸಾಂಸ್ಕೃತಿಕ ಚಟುವಟಿಕೆಗಳಲ್ಲಿ ತನ್ನನ್ನು ತೊಡಗಿಸಿಕೊಂಡು ರಾಜ್ಯದ ಅಭಿವೃದ್ಧಿಯಲ್ಲಿ ಸೇವೆ ಒದಗಿಸುತ್ತಿದೆ. ಈ ಅಭಿವೃದ್ಧಿ ಕಾರ್ಯಗಳಿಂದ ಇದು ಒಂದು ದೇಶದ ದೊಡ್ಡ ಆಸ್ತಿ ಹಾಗೂ ಉನ್ನತ ಸ್ಥಾನ ಹೊಂದಿದೆ.
ಮುರುಘಾ ಮಠ ಇತಿಹಾಸ
ಚಿತ್ರದುರ್ಗವನ್ನಾಳಿದ ಪ್ರಸಿದ್ದ ಪಾಳೆಯಗಾರರಲ್ಲಿ “ಬಿಚ್ಚುಗತ್ತಿ ಭರಮಣ್ಣನಾಯಕ”ನೂ ಒಬ್ಬ. ಕ್ರಿ.ಶ.1689 ರಿಂದ 1721 ರವರೆಗೆ ಆಳ್ವಿಕೆ “ಮುಂದೇ ನೀನು ಚಿತ್ರದುರ್ಗದ ರಾಜನಾಗುತ್ತಿಯೆಂದು”. ಚಿತ್ರದುರ್ಗದ ಬೃಹನ್ಮಠದ ಪರಂಪರೆಯಲ್ಲಿನ ಎಂಟನೇ ಪಟ್ಟಾಧಿಕಾರಿಗಳಾಗಿದ್ದ ಮುರಿಘೇಂದ್ರ ರಾಜೇಂದ್ರರು (ಕ್ರಿ.ಶ.1640-1710) ಆರ್ಶೀವಾದ ಮಾಡಿದರಂತೆ. ನಂತರದಲ್ಲಿ ಪ್ರವಾಸದಿಂದ ಮರಳಿ ಬರುವ ವೇಳೆಗೆ, ಭರಮಣ್ಣನಾಯಕನ ಚಿತ್ರದುರ್ಗದ ರಾಜನಾಗಿದ್ದ. ಪ್ರವಾಸದಿಂದ ಹಿಂದಿರುಗಿದ ತಮ್ಮ ಗುರುಗಳನ್ನು ಕಂಡು ಹರ್ಷಿತಗೊಂಡ ಅವನು ತುಂಬುಮನಸ್ಸಿನಿಂದ ಗುರುಗಳನ್ನು ಸ್ವಾಗತಿಸಿದ. ತನ್ನ ಭಕ್ತಿಯ ಕಾಣಿಕೆಯೆಂಬಂತೆ ಬೆಟ್ಟದ ಮೇಲಿರುವ ಸಂಪಿಗೆ ಸಿದ್ದೇಶ್ವರ ದೇವಸ್ಥಾನದ ಪಕ್ಕದಲ್ಲಿ 360 ಅಂಕಣಗಳ ವಿಸ್ತಾರವಾದ ದೊಡ್ಡಮಠವೊಂದನ್ನು ಕಟ್ಟಿಸಿಕೊಟ್ಟ. ಅನಂತರ ಬೆಟ್ಟದಿಂದ ದೂರದಲ್ಲಿರುವ ಸ್ಥಳದಲ್ಲಿ ಇನ್ನೊಂದು ಮಠವನ್ನು ನಿರ್ಮಿಸಿದ. ಮಠಕ್ಕೆ ಅವನು ಅರ್ಪಿಸಿದ ವಸ್ತುಗಳಲ್ಲಿ ಗಂಟೆಯೂ ಒಂದು. ಅದರಲ್ಲಿ ಅವರ ಹೆಸರಿದೆ. ಹೀಗಾಗಿ ಶ್ರೀ ಮುರಿಗೇಂದ್ರ ರಾಜೇಂದ್ರರೇ ಈ ಪೀಠದ ಮೂಲ ಸ್ಥಾಪಕರಾಗಿದ್ದಾರೆ. ಈಗ ಬೆಟ್ಟದ ಮೇಲಿರುವ ಮಠ ಬಳಕೆಯಲ್ಲಿದೇ ಕೇವಲ ಒಂದು ಸ್ಮಾರಕವಾಗಿದೆ.
ಈಗಿರುವ ಮುರುಘಾಮಠವು ಚಿತ್ರದುರ್ಗ-ದಾವಣಗೆರೆ ಹೆದ್ದಾರಿಯಲ್ಲಿ ಚಿತ್ರದುರ್ಗದಿಂದ ಸುಮಾರು 3 ಕಿ.ಮೀ. ದೂರದಲ್ಲಿದೆ. ಈ ಮಠ ಕ್ರಿ.ಶ. 1703ರ ಸುಮಾರಿನಲ್ಲಿ ನಿರ್ಮಾಣವಾಗಿರಬಹುದೆಂದು ಭಾವಿಸಲಾಗಿದೆ. ವಿಶಾಲವಾದ ಸ್ಥಳದಲ್ಲಿ ಭವ್ಯವಾದ ಅರಮನೆಯನ್ನು ಹೋಲುವಂತಹ ಕಟ್ಟಡವನ್ನು ಹೊಂದಿರುವ ಈ ಬೃಹನ್ಮಠ ಸ್ಥಾಪನೆಯಾದಗಿನಿಂದ ಪಾಳೆಯಗಾರರಿಂದ ಇನ್ನಿತರ ಸಂಸ್ಥಾನಗಳವರಿಂದ ಎಲ್ಲಕ್ಕಿಂತ ಹೆಚ್ಚಾಗಿ ಜನಸಾಮಾನ್ಯರಿಂದ ಗೌರವಾದರಗಳು ಸಲ್ಲುತ್ತಲೇ ಬಂದಿವೆ. ಈಗಿನ ಪಟ್ಟಾಧಿಕಾರಿಗಳಾದ ಶ್ರೀ ಶಿವಮೂರ್ತಿ ಸ್ವಾಮಿಗಳವರ ಆಶ್ರಯದಲ್ಲಿ ಅನೇಕ ವಿದ್ಯಾಸಂಸ್ಥೆಗಳು ನಡೆಯುತ್ತಿವೆ.
ಶಿಕ್ಷಣ ಕ್ಷೇತ್ರದಲ್ಲಿ ಮುರುಘಾ ಮಠ:
“ಜ್ಞಾನದ ಬಲದಿಂದ ಅಜ್ಞಾನದ ಕೇಡು ನೋಡಯ್ಯಾ” ಎಂಬ ಬಸವಣ್ಣನವರ ವಾಣಿಯಂತೆ ಶಿಕ್ಷಣ ಪ್ರಸಾರವೇ ಸಮಾಜದ ಏಳಿಗೆಗೆ ಕಾರಣವೆಂಬುದನ್ನು ಬೃಹನ್ಮಠ ಹಿಂದಿನಿಂದಲೂ ಪಾಲಿಸಿಕೊಂಡು ಬಂದಿದೆ. ಕರ್ನಾಟಕದಲ್ಲಿ ಬಹುದೊಡ್ಡ ಪ್ರಮಾಣದಲ್ಲಿ ಶಾಲಾ ಕಾಲೇಜುಗಳು, ಪ್ರಸಾದ ನಿಲಯಗಳು ಇವನ್ನು ನಡೆಸುತ್ತಿರುವ ಕೆಲವೇ ಧಾರ್ಮಿಕ ಸಂಸ್ಥೆಗಳಲ್ಲಿ ಬೃಹನ್ಮಠವೂ ಒಂದಾಗಿದೆ. ಇದರ ಒಂದು ಅಂಗಸಂಸ್ಥೆಯಾದ ‘ಎಸ್.ಜೆ.ಎಂ. ವಿದ್ಯಾಪೀಠ’ವು ಶಿಶುವಿಹಾರಗಳು, ಪ್ರಾಥಮಿಕ-ಮಾಧ್ಯಮಿಕ-ಪ್ರೌಢಶಾಲೆಗಳು ಪದವಿಪೂರ್ವ ಮತ್ತು ಕಲಾ, ವಿಜ್ಞಾನ, ವಾಣಿಜ್ಯ, ಕಾನೂನು, ಲಲಿತಕಲಾ ಪದವಿ ಕಾಲೇಜುಗಳು; ಚಿತ್ರಕಲಾ, ಶುಶ್ರೂಷೆ ಮತ್ತಿತರ ವೃತ್ತಿ ಶಿಕ್ಷಣದ ವಿವಿಧ ವಿದ್ಯಾಲಯಗಳು; ತಂತ್ರಜ್ಞಾನ, ದಂತವೈದ್ಯಕೀಯ, ಔಷಧಿ ವಿಜ್ಞಾನ ಮಹಾವಿದ್ಯಾಲಯಗಳು; ಅಂಗವಿಕಲ ಮಕ್ಕಳ ವಸತಿಯುತ ಶಾಲೆಗಳು, ಈ ಮುಂತಾದುವುಗಳನ್ನು ಪ್ರಾರಂಭಿಸಿ ಯಶಸ್ವಿಯಾಗಿ ನಡೆಸಿಕೊಂಡು ಬರುತ್ತಿದೆ. ಈ ವಿದ್ಯಾಪೀಠದ ವಿವಿಧ ವಿದ್ಯಾಲಯಗಳಲ್ಲಿ ಓದುತ್ತಿರುವ ವಿದ್ಯಾರ್ಥಿಗಳಲ್ಲಿ ಸುಮಾರು ಮುಕ್ಕಾಲು ಪಾಲು ಗ್ರಾಮಾಂತರ ಪ್ರದೇಶದ ವಿದ್ಯಾರ್ಥಿಗಳು ಎಂಬುದು ಗಮನಾರ್ಹ ಸಂಗತಿ. ಬೃಹನ್ಮಠವು ಹೀಗೆ ಕೇವಲ ಧಾರ್ಮಿಕ ಸಂಸ್ಥೆಯಾಗಷ್ಟೆ ಉಳಿಯದೇ, ಶಿಕ್ಷಣ ಕ್ಷೇತ್ರದಲ್ಲೂ ವಿಶಿಷ್ಟ ಸೇವೆಯನ್ನು ಸಲ್ಲಿಸಿದೆ ಮತ್ತು ಈಗಲೂ ಸಲ್ಲಿಸುತ್ತದೆ.
ವರ್ಗ:ಮಠಾಧಿಪತಿಗಳು ವರ್ಗ:ಕರ್ನಾಟಕದ ಮಠಗಳು
ಟ್ಯಾಂಗ್ ರಾಜವಂಶ
ಟ್ಯಾಂಗ್ ರಾಜವಂಶ ವು (ಮಧ್ಯಭಾಗದ ಚೀನೀ ಭಾಷೆ: ಧಾಂಗ್‌) (ಜೂನ್‌ ೧೮, ೬೧೮–ಜೂನ್‌ ೪, ೯೦೭) ಚೀನಾದ ಚಕ್ರಾಧಿಪತ್ಯದ ರಾಜವಂಶವಾಗಿದ್ದು ಇದು ಸೂಯಿ ರಾಜವಂಶದ ನಂತರ ತನ್ನ ಅಸ್ತಿತ್ವವನ್ನು ಕಂಡುಕೊಂಡಿತು. ಇದನ್ನು ಅನುಸರಿಸಿಕೊಂಡು ಐದು ರಾಜವಂಶಗಳು ಮತ್ತು ಹತ್ತು ರಾಜ್ಯಗಳ ಅವಧಿಗಳು ಕಂಡುಬಂದವು. ಸೂಯಿ ಸಾಮ್ರಾಜ್ಯದ ಅವನತಿ ಮತ್ತು ಕುಸಿತದ ಸಂದರ್ಭದಲ್ಲಿ ಅಧಿಕಾರವನ್ನು ಸ್ವಾಧೀನಪಡಿಸಿಕೊಂಡ ಲೀ (李) ಕುಟುಂಬದಿಂದ ಇದು ಸಂಸ್ಥಾಪಿಸಲ್ಪಟ್ಟಿತು. ಎರಡನೇ ಝೌ ರಾಜವಂಶದ (ಅಕ್ಟೋಬರ್‌‌ ೮, ೬೯೦–ಮಾರ್ಚ್‌ ೩, ೭೦೫) ವತಿಯಿಂದ ಈ ರಾಜವಂಶವು ಸಂಕ್ಷಿಪ್ತ ಅವಧಿಗೆ ಅಡಚಣೆಗೊಳಗಾಯಿತು; ಏಕೆಂದರೆ ಈ ಅವಧಿಯಲ್ಲಿ ವೂ ಜೆಟಿಯಾನ್‌ ಸಾಮ್ರಾಜ್ಞಿಯು ಸಿಂಹಾಸನವನ್ನು ಸ್ವಾಧೀನಪಡಿಸಿಕೊಂಡು, ತನ್ನ ಸ್ವಂತ ಹಕ್ಕಿನಿಂದ ಆಳುವ ಮೊದಲ ಮತ್ತು ಏಕೈಕ ಚೀನೀ ಆಳುವ ಸಾಮ್ರಾಜ್ಞಿ ಎನಿಸಿಕೊಂಡಿದ್ದಳು.
ಆ ಸಮಯದಲ್ಲಿ ಪ್ರಪಂಚದಲ್ಲಿನ ಅತ್ಯಂತ ಜನದಟ್ಟಣೆಯ ನಗರ ಎಂದು ಪರಿಗಣಿಸಲ್ಪಟ್ಟಿದ್ದ ಚಾಂಗಾನ್‌ (ವರ್ತಮಾನದ ಕ್ಸಿಯಾನ್‌) ನಗರದಲ್ಲಿ ತನ್ನ ರಾಜಧಾನಿಯನ್ನು ಹೊಂದಿದ್ದ ಟ್ಯಾಂಗ್ ರಾಜವಂಶವು ಚೀನೀ ನಾಗರಿಕತೆಯಲ್ಲಿನ ಒಂದು ಉಚ್ಛ್ರಾಯ ಮಟ್ಟ ಎಂದು ಸಾಮಾನ್ಯವಾಗಿ ಪರಿಗಣಿಸಲ್ಪಟ್ಟಿದೆ. ಅಷ್ಟೇ ಅಲ್ಲ, ವಿಶ್ವಮಾನವ ಸಂಸ್ಕೃತಿಯ ಒಂದು ಸುವರ್ಣಯುಗ ಎನಿಸಿಕೊಂಡಿರುವ ಹಿಂದಿನ ಹಾನ್‌‌ ರಾಜವಂಶದ ಅವಧಿಯಲ್ಲಿದ್ದ ನಾಗರಿಕತೆಗೆ ಇದು ಸಮಾನವಾಗಿತ್ತು ಅಥವಾ ಅದನ್ನೂ ಅತಿಶಯಿಸುವಂತಿತ್ತು ಎಂದು ಹೇಳಲಾಗುತ್ತದೆ. ಈ ರಾಜವಂಶದ ಆರಂಭಿಕ ಆಡಳಿತಗಾರರ ಸೇನಾ ಕಾರ್ಯಾಚರಣೆಗಳ ಮೂಲಕ ಸ್ವಾಧೀನಪಡಿಸಿಕೊಳ್ಳಲಾದ ಇದರ ವಿಸ್ತಾರ ಭೂಪ್ರದೇಶವು ಹಾನ್‌‌ ಅವಧಿಯಲ್ಲಿ ಕಂಡುಬಂದುದಕ್ಕಿಂತ ಮಹತ್ತರವಾಗಿತ್ತು, ಮತ್ತು ಇದು ನಂತರದಲ್ಲಿ ಬಂದ ಯುವಾನ್‌ ರಾಜವಂಶ ಮತ್ತು ಕಿಂಗ್‌ ರಾಜವಂಶದೊಡನೆ ಪೈಪೋಟಿಗೆ ಇಳಿಯುವಂತಿತ್ತು. ೭ನೇ ಮತ್ತು ೮ನೇ ಶತಮಾನಗಳಲ್ಲಿ ನಡೆಸಲಾದ ಎರಡು ಜನಗಣತಿಗಳಲ್ಲಿ, ನೋಂದಾಯಿತ ಕುಟುಂಬಗಳ ಸಂಖ್ಯೆಯ ಆಧಾರದ ಮೇಲೆ ಟ್ಯಾಂಗ್ ದಾಖಲೆಗಳು ಜನಸಂಖ್ಯೆಯನ್ನು ಅಂದಾಜಿಸಿದ್ದು ಅದು ಸುಮಾರು ೫೦ ದಶಲಕ್ಷದಷ್ಟು ಜನರನ್ನು ಒಳಗೊಂಡಿತ್ತು ಎಂದು ತಿಳಿದುಬಂದಿದೆ. ಜೊತೆಗೆ, ೯ನೇ ಶತಮಾನದಲ್ಲಿ ಕೇಂದ್ರ ಸರ್ಕಾರವು ವಿಘಟನೆಯಾಗುತ್ತಿದ್ದಾಗ ಮತ್ತು ಜನಸಂಖ್ಯೆಯ ಒಂದು ಕರಾರುವಾಕ್ಕಾದ ಜನಗಣತಿಯನ್ನು ಸಂಕಲಿಸಲು ಅಸಮರ್ಥವಾಗಿದ್ದಾಗ, ಜನಸಂಖ್ಯೆಯು ಅಷ್ಟುಹೊತ್ತಿಗೆ ಸುಮಾರು ೮೦ ದಶಲಕ್ಷದಷ್ಟು ಪ್ರಮಾಣಕ್ಕೆ ಬೆಳೆದಿತ್ತು ಎಂದು ಅಂದಾಜಿಸಲಾಗಿದೆ. ತಾನು ಹೊಂದಿದ್ದ ದೊಡ್ಡ ಪ್ರಮಾಣದ ಜನಸಂಖ್ಯೆಯಿಂದಾಗಿ, ವೃತ್ತಿಪರವಾಗಿ ಮತ್ತು ಬಲಾತ್ಕಾರವಾಗಿ ಸೇರಿಸಲ್ಪಟ್ಟ ನೂರಾರು-ಸಾವಿರಾರು ಸೈನಿಕರ ಪಡೆಗಳನ್ನು ಪೋಷಿಸಿ ಬೆಳೆಸುವುದಕ್ಕೆ ರಾಜವಂಶಕ್ಕೆ ಸಾಧ್ಯವಾಯಿತು; ಏಷ್ಯಾದ ಒಳನಾಡಿನಲ್ಲಿ ಮತ್ತು ರೇಷ್ಮೆ ರಸ್ತೆಯ ಉದ್ದಕ್ಕೂ ಹಬ್ಬಿಕೊಂಡಿದ್ದ ಲಾಭದಾಯಕವಾದ ವ್ಯಾಪಾರ ಮಾರ್ಗಗಳಲ್ಲಿ ಅಸ್ತಿತ್ವವನ್ನು ಕಂಡುಕೊಂಡಿದ್ದ ಅಲೆಮಾರಿ ಅಧಿಕಾರ-ಶಕ್ತಿಗಳ ಜೊತೆಗೆ ಸೆಣಸಾಡಲು ಸದರಿ ರಾಜವಂಶಕ್ಕೆ ಈ ಪಡೆಗಳ ಅಗತ್ಯವಿತ್ತು. ಟ್ಯಾಂಗ್ ಆಸ್ಥಾನಕ್ಕೆ ಹಲವಾರು ರಾಜ್ಯಗಳು ಮತ್ತು ಸಂಸ್ಥಾನಗಳು ಕಪ್ಪ-ಕಾಣಿಕೆಯನ್ನು ಪಾವತಿಸಿದರೆ, ಒಂದು ಪಾಲಿತ ಪ್ರದೇಶ ವ್ಯವಸ್ಥೆ ಅಥವಾ ರಾಜ್ಯಪಾಲಕತ್ವ ವ್ಯವಸ್ಥೆಯ ಮೂಲಕ ತಾನು ಪರೋಕ್ಷವಾಗಿ ನಿಯಂತ್ರಣವನ್ನು ಹೊಂದಿದ್ದ ಹಲವಾರು ಪ್ರದೇಶಗಳನ್ನು ಕೂಡಾ ಟ್ಯಾಂಗ್ ರಾಜವಂಶವು ಗೆದ್ದುಕೊಂಡಿತು ಅಥವಾ ವಶಪಡಿಸಿಕೊಂಡಿತು. ರಾಜಕಾರಣದ ಅಧಿನಾಯಕತ್ವದ ಜೊತೆಜೊತೆಗೆ, ಕೊರಿಯಾ, ಜಪಾನ್‌, ಮತ್ತು ವಿಯೆಟ್ನಾಂ ಮೊದಲಾದ ದೇಶಗಳಲ್ಲಿನ ನೆರೆಹೊರೆಯ ಸಂಸ್ಥಾನಗಳ ಮೇಲೂ ಒಂದು ಶಕ್ತಿಯುತ ಸಾಂಸ್ಕೃತಿಕ ಪ್ರಭಾವವನ್ನು ಟ್ಯಾಂಗ್ ರಾಜವಂಶವು ಚಲಾಯಿಸಿತು.